THAWNGPANG CHIATUK. TRUMP CU BAWMH KHAWH DAWH ASI TI LO – The Chinlung Post\nUS Vice President Mike Pence nih tutan Congress Joint Session ah mawhphurhnak angeih mi vun zohcio hna usih. Joint Session, 1887 Election kongkau US Consitution nih alanghter ning in a hruai lai. State kip in official hna certification tuahnak ca seal an cumhmi vialte hna cu onnak atuah lai i, Congress chungtel minung panga hrawng azohter hna hnu ah thanhnak atuah lai.\nCun Republicans chungtel Trump lei ttang Senators hna nih biaruah ttinak an tuahmi cu suimilam pahnih hrawng, Agenda pakhat ah asi lai ti asi. Chim ruah tti debate an ngeih hnu ah Joe Biden teinak cu vote in an kalpi lai.Congressman zaruk renglo hna cu republican minung zakhat hrawng nih buainak an chuahter khawh lai lo caah Biden cu atling lai tiah an zumh.\nCu ticun Biden cu January ni 20 ah president tuan dingin luh asi cang lai. Cucu America Vice President nih a nawlngeihnak hmangin adan khawh lomi thil asi i, Vice president khenkham khawhnak dingmi phunghram ah a um lo ti asi. US Vice president cu phunghram nih alanghter ning cun Joint Congress Session ah hin biachahnak atuahtu siloin Presiding ceremony tuhi khi asi.\nVote rel ti ah hin US State vialte i, election official le governor hna nih certified an tuah cangmi cu Congress ah cabawm in kuat asi. Cubantuk thil cu afiang cangmi khi asi tinak asi i, cucu fehternak an tuah lengmang mi khi asi. Cubantuk thil akal dingmi cu Vice President Mike Pence nih ahruai dingmi le atuah dingmi cu asi caah Biden tlinnak ka cohlang kho lo tinak nawl angei lo.\nHikong he pehtlaiin Trump atanhmi hna nih Vice President nih Donald Trump cu president asiter lai timi achimmi tampi an um. Asinain ahman lo mi thil asi. Joint Session ah biachahnak atuahtu cu vote lak hi asi. Amah nawl in vote thlak mi hi Vice President Mike Pence nih nawlngeihnak angei lo tiah an langhter mi chungin theih khawh asi. Asinain tutan hi ningcang lo vote timi kong asi tikah buainak achuak ko lai tihi an zumh.


Mah bantuk nupi hi lainu ah tampi um ve hna sehlaw a tha tuk hna – The Cherry Par\nMah bantuk nupi hi lainu ah tampi um ve hna sehlaw a tha tuk hna\nA ho poah hi zu an rit cang ah cun ruahnak a fim ti lo i mah le mah sining tiang ai thei lo mi an um cio . Jack zong hi nupi ngei cang mi a si i a hawi le he zan khat cu an party i zu ri ngai in inn ah a hawng lawi . zing lei a thawh cun lung fak ngai in a um .zei tin dah nizan kha party nak in kan inn hi ka rak phak ti zong ai thei ve ti lo . zei tal thil ti sual mi ka ngei hnga maw ti zong ai ruat len .\nJack zing a thawh ah hin a pawngkam ah a hmuh hmasa cem mi cu ti din nak khuat le lufah si a hmuh . lufah si cu a din i bathroom ah a lut i thlalang ai bih cun a hmai cu a phing dih . a nupi nih a chiah ta mi ca cu a van lak i a rel “ka dawtmi kan pa nizan na rak lawi cu na ri taktak ko . zing rawl ei ding na caah timh cia tein kan chiah piak i zanlei meh caah na duh bik mi meh cawk dingin leng ah ka chuak ta na dawtmi Jillian ” tiah a nupi ca chiah ta mi cu a hmuh .\nna ri tuk i na luak zong tampi inn chung ah na luak cabuai zong na thluk dih . zinglei nazi 3 hrawng ah inn na rak phan tia chimh cun a lau taktak .\nA si cun na nu cu ziah thinhung lo ten a um fawn ti a hal tik ah cun ka pa nizan ah khan ka nu cu na tthawl chih i inn in chuak ti ah na hro chih a ti . a pa cu ai ruat i cu ti ka zu rit i ka hro bu hmanh cun maw ei ding ready tein a ka chiah piak ka zurit tuk lio hmanh ah ka caah zumh a tlak ti a ruah tik ah lomhnak mitthli a luang .\nPrevious Post:Thawngpang tha taktak asi ko Thantlang ah thil dawh ngaimi pakhat tuah asi\nNext Post:Chin mipi nih NLD party thenh a herhnak


Esther Bottom 3 A Tthutnak Ruang Cu A Fiang Bak Cang Ko Hih – Chin World News Evening\nHakha lei nungak cheu li cheu thum cheu li ning hmanh an si kho nih Ben Ben an ṭanh tik ah cun, Bottom va panh lengmang zong cu a mawh hme maw? Chin kan lungrualnak caah tiah Falam le Mindat tlangval pawl zong nih Esther rak ṭanh pah ve u ca. Nain kei ka dirpi ning cu Kan rualchan, kan hawikom, kan Miphun an si caah le Hakha, Falam, Mindat an si ruangah kan ṭanh hna ding a si lo. An thiam ruang tu ah kan ṭanh hna awk a si.\nVawlei pi hmai ah Myanmar hmai a hngalter khotu le Myanmar nih vawlei pi hmai ah aa chorpi ngammi a si bak bak tiah na zumhmi kha ṭanh ding a si. Na fanu na fapa, na u na nau nih hla le ringawn lei in karhlan aa tim ahcun hlasak lei in siseh, nunzia lei in siseh, lungput lei in siseh, umtu hoihher lei in siseh, anih bak khi naa zohchun ding a si tiah na ti kho dingmi kha na ṭanh ding a si. Cucu thildik ṭanh kan timi cu a si i dinnak ah hram a bunhmi a si.\nChin Miphun nih MMID ah winner co hna seh ti na duh i Chin Miphun lianhnganter na duh ahcun na rualchan ṭanh ngol law dinnak tu ṭanh cang. Miphun a lianhngantertu cu dinnak a si tiah Pathian Bia nih fiang taktak in a chim. Phundang in chim ahcun Miphun ṭanhnak nih miphun a lianhnganter lo tinak a si. Miphun kong in nan aukhuan a tam tuk ruangah Kawlmi tampi nih a thiamnak le a sinak an ṭanh taktak i fawite in a kai lengmangmi Esther hmanh a tla hnik lengmang ko khih. Credit: Bawi Bik Thawng


Biakinn ngan taktak kaang – Chin 7 News\nA poi tuk ko. Tuanbia tha tuk ngeimi Khrihfabu ngan taktak zahan zan ah a kaang. Zahan zan ah France ram khuahlipi Paris khua lai fang ummi Notre Dame Catherdral biakinn pi cu a kaang ai. Biakinn cu a rawk ngaingai nain tuanbia bantuk an i zohthlami inn par sang (tower) pahnih cu a kaang ve lo. Tha tein an ven khawh ve. Anmah Paris meithat hna chimnak cun biakinn a kangh ning cu a fak ngai nain a biakinn rawk dih lak in kang kho loin meithat nih heh tiah kan run khawh tiah meithat lei bawi Jean Claude Gallet nih a chim.\nZahan zan mah biakinn kangmi hi kum zabu 12 lio ah an rak sakmi a si i biakinn cung lei in mei kangh hram aa thawk tiah an chim. Biakinn parcih vialte an rawk dih cikcek cun cung dot zong a rawk biakinn chung thilri tampi zong an rawk len mei nih a kangh hna tiah biakinn lei tuanvo ngei Andre Flnot nih a chim.\nZahan zan ah mah biakinn kaangmi cu meithat minung 400 leng nih an zuanhnawh ve. sinain mei zeitindah aa thawh ning ti cu fiang in an thei kho lo. Micheu khat nih cun biakinn hi a hlun tuk cang i remh siam a herh caah asi ko lai tiah an ti ve. Mah biakinn kangh caan i zahan zan suimilam 7:00 tluk in mei kangh hram aa thawkmi si. Turmp tiang nih a ngaihchiatnak cu a pumpak twitter cungah a tial len ve. Ref: VOA


Zualko: Pu Cung Kam Nih Mual A Kan Liam Tak Dan Cu A Fak Ko – The Cherry Par\nZualko: Pu Cung Kam Nih Mual A Kan Liam Tak Dan Cu A Fak Ko\nDecember 28, 2020 Cherry News\nA poi tuk hringhrna, Christmas le Kum thar ah chungkhar tling tein kan hmang lai tiah chunmang ngeih cuahmah lio ah hi bantukin thawngpang theih hi cu a nuam lo taktak a si. Cun, Pu Cung Kam zong a thihning hi a fak tuk hringhran ko, chungkhar lei zong nih tuar a hartuk ko lai, nain vawlei ram a si bantuk in tuar in khawhnak tu ka Biak Pathian nih nih in pe ko hna seh.\nThantlang peng Sihhmuh khuami Thantlang um Pu Cung Kam (Bawi Iang Pa) cu 28.12.2020 zaan suimilam 10 lei a riah nak ah ruah pak lo in thlam innleng in a tla i a nunnak a liam tiah theih a si. CBN.\nKa Pa Cung, zan mang na hluan ne mu. Kan i ruah lo tuk in na kan liam tak cu e, Kan ngaihchiat a zual ko e. Ka Pa he nan Unau in nan i tong cang lai mu. A poi kho tuk hringhran tantak mi chungkhar le rualchan cingla vialte Bawipa tu nih hnem hna sehlaw, tuar ing khawhnak pe hram ko hna seh.\nMah catialmi zong hi relchap duh mi caah, NH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung. A chim bang in Chinmi (Laimi) tamdeuh cu Trump khi hruhttanh le molhttanh in an ttanh. Trump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. Silole ca an ttial tik le comment an pek tik zongah ralring te le fimkhur tein an ttial lai. Asinan a tamdeuh cathiam lo, fim lem lo, carel bal lo, Khrihfa tha le a fel zong a si lomi, le a piangthar lo deuh pawl cu Biden a ttanhtu kan cungah nan thinhar lai, nan kan huat lai, holh ttha lo le holh dawh lo nan hmang lai, hehtiah nan kan volhpamh lai. Atak te cun Biden a ttanhtu pawl thluachuah nan kan pek a si ko/thluachuah nan kan hampiak bantuk a si ko. Mahti bia ttha lo le thinhar in biachiakha nan chim ruangah nan Khrihfa nun le ziaza a rawk dih i thluachuah hmuh lonak le hmailei nan lamthluan ah lamtluang lonak lawng a miak nan hmuhmi a si ko lai. Mahtluk in nan kan ti nan kan nih cu kan in hua hna lo. Kan in dawt thotho ko hna. Miphun khat cu pei kan si cu kan ti. Nan chungah thlarau ttha lo a lut zong kan hngalh ko i mah ruangah fawh thla zong kan in campiak hnanak a si cu.\nMolhttanh le hruhttanh in Trump a ttanhtu tamdeuh pawl khi zoh hna hmanh uh law, a piangthar lomi, a fel lomi, Khrihfa ttha a si lomi, carel bal lo, a fim lem lo, fa le cawnpiak zong a thiam lomi, Bible a rel bal lomi, thla zong a cam bal set lomi, pumhkhawmh zong a fel lomi, thawhhlawm thawh zong a hmang lem lomi, misifak bawmh zong a hmang lem lomi, cawnnak zong a nei lomi deuh pawl an si ko lai. Khrihfa biaknak le cawnpiaknak cu hruhttanh le molhttanh lawng in an ttanh ko lai. Ramdang ummi Trump ttanhtu tamdeuh pawl khi Laitlang an khua cio ah va tlung hna seh law an khua khuabawi ttuanding hmanh ah thim duh lo dingmi lawngte an si lai. Aruang cu Laica hmanh ttha tein ttial thiam lo pawl, Kawlca zong a rel le a holh a thiam lomi pawl lawngte an si caah Laitlang khuate khuabawi ca hmanh ah thim duh lo ding lawngte an si.\nMah bantuk minung pawl nih khin teh Pathian duhmi tuah le biakdan teh an thiam hnga maw ka ti. Keicu ka zum bak hna lo. Pathian duhnak tuah le zulh, biakdan zong an thiam bal lai lo. An i fiang bal lai lo. Aruang cu an fim lo tuk i an chungah thlarau ttha lo a luh ruangah a si ko lai. Hruhttanh le molhttanh in Trump a ttanhtu, Laimi (Chinmi) a tamdeuh pawl, Vancung khua i nan kai ahcun Isarel miphun million 6 leng a rak thattu hna, Adolf Hitler, ISIS le Musalim ralhrang pawl zong an kai ve ko lai. Biden a ttanhtu pawl nih Trump a ttantu pawl, Lai thluak le Lai ruahnak lawng in a nungmi pawl, kan in dawt ko hna ti kha philh hlah u. Credit: Saya Van Tum\n← Breaking News: Mizoram, Sangau Khua Ah Chin Pa YMA Nih An Thah\nChin Miphun Chungin Covid Vaccines A Chunh Hmasa Bik A Si Men Lai →


Model Thin Thin le Actor Wai Lu Kyaw Tazacuainak Tette Kong A Fiang Cang – Zion Tlang Media\nModel Thin Thin le Actor Wai Lu Kyaw Tazacuainak Tette Kong A Fiang Cang\nModel Thin Thin le Actor Wai Lu Kyaw konglam cu caan saupi a dai cang ti hnu ah, nihin ah Biaceih zung ah an chuak tthan cang. An konglam hi Kawlram ahcun a linsa taktak mi a rak si nain caan saupi a dai phun in a um kan ti lio ah nihin ah Biaceih zung ah an chuah tthan hi a si.“Nihin Biaceih zung kan chuah mi cu zei dang pi ruang ah a si lo. A bik in Tehte chuah pi mi pawl a tlimtling dih cang ti a si ruang ah an kan auh tthan mi a si. Tehte chuah pi mi kong ah pehtlai in a tling cang ti a si caah Biachahnak tuah colh a si ko lai. Biachahnak an tuah tikah Media nan dihlak in nan theih lai, nan ngaih khawh ko lai” tiah Wai Lu Kyaw nih lehnak a tuah. Model Thin Thin nihcun nihin Biaceih zung kong ah a lungtlin lo nak tete a chim. A bik in Tehte hrang ah tiah file pawl a chuah pi mi kong he pehtlai in a lungtling lem lo. Biaceih zung lei nih Model Thin Thin tehte chuah pi mi kong an tawlrel ning kong ah Thin Thin nih lungtlin lonak ngei sehlaw a dawh bik.\n“Ahmasa ahcun a mah he aa pehtlai in, aa neih niam mi minung nih an kan pehtlaih i phaisa in ngaihthiam halnak ti bantuk zong an rak tuah ko. A si nain thil a thei taktak tu cu a mah le keimah lawng kan si. Cu caah a mah Wai Lu Kyaw pumpak in ka nawl sehlaw cu ruah piak awk a um ko hnga, midang a rak thlah peng ruang ah nihin tiang ka ngai thiam lo” tiah Model Thin Thin nih a chim ve. Model Thin Thin le Wai Lu Kyaw hi aa duh mi an rak si, cu lio ahcun Nupa sinak voitampi an rak hmang ti, a si nain Wai Lu Kyaw nih a phiat ruang ah Model Thin Thin nih taza cuai nak a tuah, a ka hlen i a ka sualpi peng tiah case a rak ser piak hi asi.\nPrevious Post:CNLD Biaken 10 Chin miphun damkawhnak Lam\nNext Post:Ngun Dawt Bawmhnak Tangka Kuat A Si Cang


Bungtlang I Ai Dormi Hna Hmurka -\nBungtlang khua i ai dor mi hna hi September 10 in aphan mi zong an um hna, chungkhar in 70 an si i a milu in 301 an si, kum 7 tang 37, kum 17 tang 40, kum 35 tang 92, kum 60 tang 57, kum 60 cung 24, an si hna. Bawmhnak ahhin khua nih voihnih an bawmh hna i, a milu zat ti’n um lo in chungkhar hoih in an rak bawmh hna, ahnu ah Pu Ni Chawn le Pu Thla Kam nih chungkhar hoih si lo in a milu hoih in bawmhnak an phawtzamh hna.\nBiaknak lei in CBC GS le AGS le Secretary an phan, TRIC zong nih an tlawn hna. CBC USA In Rev Sui Hliang, Rev Ni Uk hna cu nitlak lai ah an phan i bawmhnak zong an pek hna hnu ah zaantlai ah an lan than. MP pawl ahhin Pu Chan Ham cu nai te ah Thau a tlawng nain, Bungtlang i ai dor mi hna hi atong hna lo, Thau ah zaankhat ariah zongah akal pah in Bungtlang ah ai dor mi hna hi biaruahnak zong kan ngeih sehlaw mizapi zong kan i lawm hnga nain anih cu atang lo, alan diahmah ko.\nLo thingtuk ahhin khuami hi Lo tuah, dum tuah zong an um lo duh le lo vah khawh zong asi nain kan i tim tuk hna lo aruang cu khuami zong nih dum an tuah tuk hna lo caah asi. Khuami a tuahmi um hna sehlaw kan tuah ve ko hnga. Hika Bungtlang i aidor mi hna hi tuan deuh/ phakka nak in kan zor deuh kan rak phanhka ahhin khuami nih Covid zei ah an rel lo. Cawimawi hna an tuah caah zawtnak tih in akir mi zong an um hna, acheu cu Hakha, Kalay.\nHna ah an i thial i zorlei kan panh, asinain an thingram athat caah maw asi hnga zei dek, nithum li ah an dam ko nain, kum upabik hna hi zarhthum hrawng an kuah atu hi cu zawtnak athiang cang tiah tuanvo ngeitu nih The Federal Times ah achim. Thau khua ahhin Dr Zing Hlei le adangdang hna an um hna, Dr Zing Hlei nihhin, Zahnak tlang, Vanzang tlang, Vailam tlang ti’n a kan tlawn khawhmi hi acung ah lunglawmhnak chimcawk lo kan ngei tiah achim chap. Crd- the chin post\nR.I.P:,,CNA Pasaltha Salai Van Sui Lian A Nunnak A Liam


Tuzan Hakha Khuapi Chung Le Kiangkap Puak Keh Mi Thawngpang Theih Duh Mi Caah Update – Thechinlandtoday\nTuzan Hakha Khuapi Chung Le Kiangkap Puak Keh Mi Thawngpang Theih Duh Mi Caah Update\nadmin October 26, 2021 Leave a Comment on Tuzan Hakha Khuapi Chung Le Kiangkap Puak Keh Mi Thawngpang Theih Duh Mi Caah Update\nHakha Khuapi Tlirh in Bomb a Puak.Tu zaan sml. 8:40 hrawng ah Hakha khuapi tlirh in bomb thang ngaiin voi hnih a puak.”A puah ning a thang taktak. Hakha pi a tlirh ko. Khuazei lei in ngaingai a puah cu kan thei lo. Meithal zong pehzul in puak. Atu cu a hun dai tthan cang,” tiah khuami pakhat nih a chim.Hakha khuachung ngaingai in bomb puah thawng a than lonak hi ni zeimawzat a si cang i atu zaan ah thang ngai in a hun puah tthan hi a si. Atukar Hakha khuachung ah Khualcazin check tibantuk zong a um pah. Tianzaan (October 24) ah khan khualcazin checknak ah nu pakhat telh in minung 5 an rak tlaih hna i nu pakhat le pakhat cu an thlah tthan cang hna, tiah thawng kan theih.\nRelchap: Uknak thalo doh a duh mi phu pohpoh he kan tangti lai i cu uknak thlo kan doh lio ah thildik lei ah a dir lo mi phu pohpoh cu mizapi ral asiloah zaatlang-ral tiah ruah an si ko lai, tiah Kachin ralkap KIO/KIA Chairman Gen. N’Ban La nih a chim.Hi bia a chim hi nihin October 25 ah KIO/KIA kum 61 a tlinnak ni biachimnak ah Gen.N’Ban La nih a cihmchih mi a si.\nTutan ah Kawlmi Miphun Ngan ti mi phungphai le an nawlngeih duhnak hi kan tei lo ahcun hmailei ah teinak lam a um ti lo →\n← Min Aung Hlaing Cozah An Hrambungh Dingah NU Ralkapbu Thar Dirh A Si Than Cang


Salai Aung Soe an tlaih hi thla 4 leng a rau cang. – Hakha Cherry\nAA hriamtlai nih an tlaih mi Salai Aung Soe cu thla 4 hnu ah an thlah than cang.AA hriamtlai nih an tlaih mi Chin pa Salai Aung Soe cu thla 4 le ni 16 hnu ah an thlah than i, dam tein Paletwa a phan, tiah kan theih. Salai Aung Soe hi 2020 July 29 ah AA hriamtlai nih an tlaih i, 2020 December 15 zaanlei suimilaam 1:00 hrawng ah an thlah than hi a si.\n“Salai Aung Soe an tlaih hi thla 4 leng a rau cang. An tlaihka le an hren chung vialte AA hriamtlai upa hna nih kan tlai lo tiah an i pheh peng. Zei si poh ah, KACC nih Salai Aung Soe a luat than mi kong ah chungkhar ai-awh in kan i lawm i, a luat nakding ca ah a kan bawmtu vialte cung zong ah lunglawmhnak kan langhter,” tiah KACC nih 2020 December 16 ah cathanh an chuah.\n“Chin Ramkulh Paletwa Peng le Rakhine Ramkulh chung ah ralkap le AA hriamtlai hna buaibainak chirhchan in a ruang um lo le sualnak a ngei lo mi khuami tlaih mi hna Myanmar ralkap nan si zong ah, AA hriamtlai nan si zong ah a ran khawh chung in kan thlahpiak hna u, kan in nawl,” tiah cathanh ah an tialchih.\nHi kong ah KACC le RRCCI in Chimphuan nak Nawlngeitu Mai Nang Wai nih, “December 12 lio ah khan AA lei nih Salai Aung Soe chungkhar a thli in an rak chawnh hna i, kan rak thlah lai an ti. Cu tik ah chungkhar nih aa naihniamnak bik tiang an va don i, December 15 chun suimilaam 1:00 ah Paletwa a phanh hi a si. Atu tiang ahcun hliamhma a ngeih le ngeih lo zong kan thei rih lo. Kan theih ning ahcun a dam ko an ti. Amah he bia kan i ruah kho rih lo i, zeihmanh tling tein kan thei kho rih lo,” tiah The Hakha Times ah a chim.\nSalai Aung Soe le a hawile minung 3 cu AA hriamtlai nih July 28 ah an rak tlaih hna i, a hawile cu tuan ah an thlah than hna nain, Salai Aung Soe cu thla 4 hnu lawng ah an thlah hi a si, tiah kan theih.Credit-The Hakha Times\nPathian Lam Hruai nak Thawng in Ka Hla Sak nak Kum 20 leng Chung ah Mah ban tuk in Chin Tube nih


CDF Le Ralhrang Kahnak Ah Ralhrang Vanlang 1 Akhu Cuahmah In Emergency In Atum – Chintanbo\nCDF Le Ralhrang Kahnak Ah Ralhrang Vanlang 1 Akhu Cuahmah In Emergency In Atum\nNovember 20, 2021 admin CHINNEWS 0\nKanpetlet CDF mih cun atang lei bantuk in thawngthang nak an ngei, 2021, November 19 ni ah Saw myone chung, Kyinlin khua le Tawma khua kar ah CDF (Kanpetlet), CDF (Mindat), YDF, PDF Saw phufonh cu SAC ralhrang phu he zinglei suimilam 8am in fak ngai in an i kaap i, SAC ralhrang lei in a tlawmbik minung 40 hrawng an thi pinah tampi nih hliamhma an tuar.\nSAC ralhrang lei in a thimi an tam caah chun suimilam 12 hrawng in raltuknak helicopter 2 hmang in suimilam 1 chung, a changchang in mipi ralkap phufonh an kah hna. Cucaah CDF ralkap phu le YDF ralkap phu lei in hliamhma tuar an um hraw lo nain PDF-Saw lei in minung pakhat hliamhma fak a tuar i, a dang pakhat ram le miphun caah a nunnak a pek.\nMagway region Saw myone Cingling khuapawng I Nov 19 kahdoh nak ah Chin mipi vengtu ralkap CDF nih ralhrang helicopter cu an kah caah khu thluahmah in Kyutthu vanlawng bualah emergency in atum tiah Saw PDF nih thawng an thanh.\nA tu hi helicopter hi zeibantuk vanlawng phun dah asi I zeibantuk in dah khen mi asi timi atu tiang dikhliar in theih khawh asi rih lo. Cinlin khua pawng ah hin ralhrang le CDF, YDF, PDF Saw hna karlak kahdoh nak afak i SAC ralhrang lei in minung 40 leng an thi I PDF saw in minung pakhat anunnak aliam I minung pakhat nih hliam hma atuar. Ralhrang hna nih hin atu tan kahdoh nak ah hin Mi35p raltuk nak helicopter an hman tiah mipi vengtu nih cun an chim.\nNihin chun suimilam 1 pm hrawng zong ah Kanpetlet khuapi chung ah CDF Kanpetlet le SAC ralhrang phu kar kahdohnak a chuak i SAC ralhrang phu lei in ralhrang 3 hel ah kuat an si. 15, 11, 2021 ni zong ah SAC ralhrang phu pakhat cu CDF-Kanpetlet ralkap pakhat nih motorcycle in a pah i SAC ralhrang pakhat a hmun ah a thi tiah thawngthanhnak an tuah hi a si.\nRalhrang nih Pu Biak Ngei Sang ahngawng tan in an thah\nAluancia November 16 lio, Kalaymyo peng ah a um mi Pu Biak Ngei Sang kum (48) cu lo a kalnak in a tlunpah ah Ralhrang nih naam in ahngawng an tan i an thah, tiah kan theih. Hi ni lio ah chunnitlak kahdohnak a cang i Pu Biak Ngei Sang hi alu ah meithal in an kah ve hnu ah ahngawng zong an tan. Pu Biak Ngei Sang hi Tolre lo (dum) a tuah mi a si. Anupi le fale 4 a rohtak hna, tiah CNO/CNDF nih an thanh.\nSAC Ralhrang Pawl Nih Ngeihmi Mytel Phone Tangka Vialte Mei Khangh Dih


Laimi Vialte Caah Thawngtha, A Tha Tuk Hringhran – Chin 11 News\nLaimi Vialte Caah Thawngtha, A Tha Tuk Hringhran\nHi bantuk thawngpang tha kan theih ah hin cun kan Iawm tuk cio hna, hmailei zong ah zawtnak pulrai hi um than ti hlah seh ti kan duh hringhran dah. Kan miphun nih damnak tlamtling zong ngei cio kho hram hna usih.\n“Kalaymyo ah COVID-19 zawtnak in sizung ah mi 6 an um i mi 4 cu damnak an hmuh cang hnu ah sizung in an chuak cang. Nihin 18.5.2020 ah mizaw (2) case 88 le case 114 te zong voihnih tiang hrik an check hna i hrik an hmu ti lo(Negative) an si caah nihin zanlei 3:00 pm cun sizung in an chuak cang lai caah Kalaymyo ah covid 19 rungrul a thiang cang.\nLawmh aum taktak.Mahbeltel mah zawtnak hrik hi hmundang lei zong in a lut kho caah umkal tik ah cozah thawngthanh ralrin pek ning in um i zuam ko hna u sih” tiah Salai Khin Maung Thein nih cun a rak tial hi a si.\nCredit: Salai Khin Maung Thein


Myanmar rammi 100 leng Thai ramri ah tlaih an tong – THE CHINLAND POST\nThe Chinland Post | 2022 May 26 – Thai le Myanmar ramri Kanchanaburi peng, a ke pahra simi mawṭaw cungah Myanmar rammi 100 leng cu Thai ralkap nih May 25 ah an tlaih hna.\nThai-Myanmar ramri Kanchanaburi peng, Sairo gate tan in a rak raami mawṭaw chungah phungning loin a rak lutmi Myanmar rammi 100 leng hmuh an si. Kanchanaburi peng chung i Yam dum lei ah mawngh a si lioah Thai palik 2 nih an check hna i mawṭaw cungah a rak zulmi Myanmar rammi hna hmuh an si caah an zaam. Palik pawl nih meithal an puah hnawh hna i 100 leng an tlaih hna tiah Thai ram fimnak le ṭhanchonak lei rianngeitu U Min U nih a chim.\nAtu tlaih a tongmi pawl hi Mandalay khua in a raami an si. Thai ram peng 3 chungah rian nan ngah hna lai tiah phungning loin mi phortu pawl nih an rak auh hna. Thai ram peng 3 chungah rian a ṭuan ding an si tiah a chim.\nTlaih a tongmi hna hi pahnih phir mawṭaw cungah sautuk an i uam caah a can rauh deuh ahcun an thaw iap khomi a si tiah U Min U nih a chim.\nA luancia ni tlawmpal zongah phungning loin mi phortu pawl nih Myanmar rammi 10 cu Tak province in Chai Nat lei ah kawm a phormi mawṭaw in an kalpi hna lioah oxygen ngah ti loin minu 2 an rak thi bal cang.\nAtu lioah, rian kawl ding in a phanmi Myanmar rammi hna cu Thai-Myanmar ramri hmun kip ah a phuphu in an rak lut lengmang tiah RFA nih a langhter.\nPrevious Chin ramkulh ralzaam hna nih edin le sii-ai an chanbau\nNext Kalay khuachung SAC nih kahmi hriamngan ruangah mipi 3 an thi


China ram um Catholic Khrihfa hna sinah Pope Francis nih thazang pek bomhnak bia a chim | Radio Veritas Asia\nChina ram um Catholic Khrihfa hna sinah Pope Francis nih thazang pek bomhnak bia a chim\n“China ram um dawtmi Catholic fanu fapa le hna, catholic bupi cu nan mah he a um zungzal ko timi hi theihter tthan kan duh hna; bupi a tengnge ah a tel mi nan si bantuk in nan harsatnak ah siseh, nan i ruahchan nak vialte hna cungah catholic bupi zong nih nan mah hna he hmukhat ah an hrawmpi peng ve ko hna. Thiang Thlarau Pathian vel thawngin, Bawipa thawngtha bia a thawtnak le a ceunak nan chungah um ko seh. Bawipa Pathian thawnnak thawngin Bawipa bia a cohlang i a zum mi vialte hna nih khamh an conak hnga bupi zong nan caah thlacam buin an um pi peng ko hna” tiah May 24, Regina Coeli thlacam caan ah Pope Francis nih a chim.\nChina ram um Catholic Khrihfa hna nih Khrihfa hna bawmtu Bawinu Mary, (China ram zohkheh tu Bawinu Mary) puai May 24 ni ah an tuah.\nBawinu May puai cu China ram um Catholic Khrihfa vialte hna caah rampi huap in tuah mi puai pakhat a si i cu puai cu “the National Shrine of Our Lady of Sheshan in Shanghai” ah an tuah.\nVatican News zong nih a langhter ve mi cu; “Pope Francis nih China ram um Catholic Khrihfa hna zong nih “zumhnak lei ah an tthawn nak hnga caah siseh, pakhat le pakhat i hawikomhnak a feh chinchin khawh nak hnga caah siseh, harton caan zongah lunglawm tein kan Bawipa tehte ttha an si khawh zungzal nak hnga caah siseh, mi vialte hna cung zongah dawtnak le ruahchan nak a kauhter tu an si khawh chinchin nak hnga le ram caah mittha (good citizens) an si khawh zungzal nak hnga caah” tiin thla a cam piak hna” tiah an langhter ve.\nKum 2007 kum lio ah Pope Benedict XVI nih May 24 ni cu China ram um Catholic Khrihfa hna caah “Thlacam ni” “A day of Prayer” tiin nithla a rak khiah piak hna i mah ni caan paoh ah cun rampi huap in thlacam ttinak an tuah.\nCu nithla a phak caan poah ah Pope Francis zong nih an mah hna he lungthin khat te le hmunkhat te si nak ca a ttial i a kuat lengmang hna.\nBupi lubik um nak Holy See le China ram kap-hnih i hawikomhnak cu 2018 kum September thla ah fehter a rak si i cu ni thawk in China ram chung catholic Khrihfa hruaitu Bishop hna zong lang ngai in consecration tuah hram zong an rak thawk.\nChina ram uk bawi lei kap in Bishop Joseph Guo Jincai le John Baptist Yang Xiaoting hna zong Vatican ah 2018 kum mino tonpumnak hmun ah an rak thlah hna.\nCu bantuk thiamthiam in China ram um Catholic Khrihfa hna zong nih social media lei in siseh Pope Francis nifatin Missa raithawi nak a tuah caan paoh ah tel khawh an i zuam ve hna.


CNLD Cu Khua Pahnih Ah Minung (600) Bak Nih Bia An Kamh Cang Hna – Chin World News Evening\nBy. Salai Unity Ham: Chim le relhmanh hautuk ti na lo in. Dothlatnak; #CNLD nih Hakha -Thantlang ah #NLD A Tei. The Hornbill Foundation phu nih dothlatnak a tuah mi ah Hakha ah thimfung thla tu zatuak 62% nih CNLD thimfung kan thlak lai an ti i Thantlang ah zatuak 67% nih CNLD thimfung kan thlak lai tiah an chim.\nHakha ah minung 300 le Thantlang ah minung 300 veve biahalnak an ngei hna hnu in atu bantuk a phichuak an hmuh hi a si. “Hakha ah Pyidawtha- Khuathar- Cawbuk le Dawrthar- cun thimfung hmunhma No. 1 ah khua 6 le thimfung no. 2 ah khua 6 ve ve in an tuah hi a si. “Biahalnak kan tuah tik hna ah inn (10) dan in minung kan thim hna. Cun nu, mino le upa aa buaktlak in kan thim hna,” tiah tuanvo ngei tu Salai Joseph nih a chim.\nDothlatnak an hmuh chuah mi ah kum 60 in a cunglei zatuak ah 58% cu NLD an si i 38% lawng nih CNLD le a dang Party kan thlak lai an ti i a dang 4 % nih Party dang tiah an chim. Kum 35 in kum 60 kar chung in zatuak 62% nih CNLD ka tlak lai tiah an ti i 38% nih NLD le a dang kan thlak lai tiah an chim.\nKum 18 in kum 35 kar chung ah zatuak 84% nih CNLD kan thlak lai tiah an ti i 26% nih NLD kan thlak lai tiah an chim. Hakha ah biahalnak tuah mi 98.8% nih tutan thimnak ah thimfung kan tlak lai tiah an ti. A dang 1.2% cu Pastor ka si caah le kaa fiang lo tiah a ti tu an si.\nThantlang zong khuapi chung ah le thimfung hmunhma no. 1 ah khua 9 le thimfung no. 2 ah khua kua tiin minung 30 biahalnak an tuah mi chung ah zatuak 67% nih CNLD kan thlak lai an ti hi a si. “Thantlang zong Hakha bantuk in Biahalnak kan tuah tik hna ah inn (10) dan in minung kan thim hna. Cun nu, mino le upa zong aa buaktlak kan tuah thiamthiam hna,” tiah tuanvo ngei tu Salai Joseph nih a chim.\nThantlang ah kum 60 in a cunglei zatuak ah 53% cu NLD an si i 47% lawng nih CNLD le adang Party kan thlak lai an ti i a dang 4 % nih Party dang tiah an chim. Kum 35 in kum 60 kar chung in zatuak 65% nih CNLD ka tlak lai tiah an ti i 35% nih NLD le Party dang kan thlak lai tiah an chim. Kum 18 in kum 35 kar chung ah zatuak 87% nih CNLD kan thlak lai tiah an ti i 23% nih NLD Party kan thlak lai tiah an chim. Thantlang ah thimfung a thla kho ding minung 300 an tuah mi cung ah zatuak 100% ning in tutan thimfung tlaknak ah mee kan pek dih lai tiah an ti.\nCun Hornbill Foundation thiamthiam nih Hakha thar, Khuathar le Cawbuk ah vawlei hmunhma kong le inn laisen kong dothlatnak an tuah mi ah Hakhathar ah 99%, Khuathar ah 70% le cawbuk ah 45% tluk hi cozah nih nihin tiang inn laisen tling a chuahpiak hna lo tiah an hmuh chuah.


Vennak Innsang—Cawn Awk Vennak Innsang, May 2020\nHi capar ah 2020, July 6–August 2 tiang cawn dingmi capar aa tel.\nCawn awk capar 19: July 6-12, 2020. “Chaklei siangpahrang” le “thlanglei siangpahrang” kong he aa tlaiin Daniel chimchungbia a tlin thluamahmi kha kan hmuh. Zeicah cutin kan chim khawh? Mah chimchungbia kong a dikthliar kha zeicah kan hngalhthiam a herh?\n“Chaklei siangpahrang” le “thlanglei siangpahrang” kong chimchungbia cu a dang chimchungbia hna he caan khatte ah an cangṭi. Mah chimchungbia hna nih donghnak caan cu a rauh hlanah a ra cang lai ti kha zeitindah an langhter?\nCawn awk capar 20: July 13-19, 2020. Tuchan ah “chaklei siangpahrang” cu ahodah a si i zeitindah hrawh a si lai? Mah biahalnak i a phi hngalhnak nih kan zumhnak a fehter khawh i a rauhhlan ah a ra dingmi harnak nganpi caah timhcia si dingin a kan bawmh khawh.\nCawn awk capar 21: July 20-26, 2020. Hi capar nih Jehovah le amah nih a kan pekmi laksawng pathum kha sunsak awkah a kan bawmh lai. Cun Pathian a um timi kong he aa tlaiin lunghrinnak a ngeimi hna bawmh awk zongah a kan bawmh lai.\nCawn awk capar 22: July 27–August 2, 2020. A hmasa capar ah kan mit in kan hmuh khawhmi Pathian laksawng kong kan i ruah cang hna. Hi capar ah kan mit in kan hmuh khawh lomi laksawng kong le mah laksawng kan sunsak kha zeitindah kan langhter khawh timi kong kan i ruah hna lai. Mah nih a sunglawi tukmi thil a kan petu Jehovah cungah i lawmh deuh dingin a kan bawmh lai.


Rialti Khua Pawng ah an Hmuhmi Mithi Ruak cu Thlacamnak tein Zaanlei ah an Vui Cang – Onlinenungak\nA ruak a rawh cang caah atu tiang aho si timi theih a si lo. Aho a si timi an theih tik ah chungkhar nih hmailei ah fawi tein a ruhro an hlam khawh nakhnga mengtung 144KM zawn ah a ruak an vui hi a si. The Chin Journal\nthawngpang dang relchap : NUNLAM HMUHSAKTU: Palh A Hmangmi Minung-By.Salai CP Lian\nPALH A HMANGMI MINUNG (Na palhnak kha man a ngeimi si ter tuah)\nBaibal kan zoh tikah sual timi le palh timi hi sullam pakhat in a hmannak tampi kan hmuh. Hmun cheukhat ah cun sualpalh tiah fonh in a hmannak zong a um. Hika ahhin cun sual le palh hi ka then i palhnak timi kong kan zoh lai. Palh timi ahhin phunhnih in then khawh a si. Theih lo ruangah palh le theih ko buin palh tiin! Zei thil poah nih hin thatnak le thatlonak an ngei dih. Phundang cun kaphnih haar an si dih. Cu bantuk cun thil pakhat nih a chuahtermi, asiloah thil pakhat ruangah a chuakmi lakah khin a thami a um i a thalo mi zong a um. Palhnak timi nih hin thilthalo a chuahter tawn ko nain a caan ah cun thiltha zong a chuakmi a um ve ko. Cucu na nunnak ah na ton bal vemi a si ko lai.\nMi an palh tikah, asiloah mi palhnak na hmuh tikah! Na riantuannak le sianginn kainak ah siseh, na Khrihfabu le mibu umtinak ah siseh, na umnak khua / veng le chungkhar ah siseh, midang palhnak na hmuh tawn ko lai. Hmailei zongah na hmuh rih fawn ko lai. Cu bantukin mi an palh tikah, an palhnak na hmuh tikah va soisel hlah, va si colh fawn hlah. Nu le pa nih kan fale an palh tikah awka-hrang in mawhchiat le sik colh hman lo ding a si. Micheu cu mi palhnak kan hmuh tikah kan thangchiat colh hna, kan soisel i kan sik colh tawn hna. Cu nih zeidah a chuahpi? A palhmi le nangmah karlak pehtlaihnak tha a derter pinah na riantuan hawi, na kiangkap ah khua a sami le rian a tuanmi hna nih upat-hmaizah loin a tih in an in tih lai. Upat-hmaizahnak aa tel lomi tihnak cu mi a hrawktu siivai thalo a si. Nangmah mithmuh ahcun a felmi le a tha ngaimi bantukin rian an tuan lai nain na um lo tikah an duh poah in rian an tuan lai. Asinain na cungah upat-hmaizahnak an ngeih ahcun na mithmuh lawngah si loin na um lo zongah felte le tha tein riantuan ding a si, tiah phunglam na tuahmi le na chimmi kha an zulh peng lai. Israel mi hna nih khan Pathian kha an rak tih tuk nain an rak hmaizah chih lo caah Moses hmangin Pathian aa phuan caan lawngah an tha i mithmuh in Pathian aa langh lo caan ah an tha kho lo. Pathian nih zulh dingmi nawlbia tha tuk a ser piak ko hna nain an zul kho hlei lo.\nNa riantuan hawi le na kiangkap ah khua a sami, na fale nih a tih lawng an in tih i an in upat/hmaizah lo ahcun a poi tuk lai. Cucaah kan cungah mi nih siseh, kan fale nih siseh, upat-hmaizah nak an ngeih hmasa khawh nakhnga an palhnak kan hmuh tik zongah mawhchiat, soisel thangchiat le sik loin an palh than lo nak dingah nem tein lam hmuhsak tu i zuam usih.\nNangmah zong a palh kho mi, palh a thiammi na si ve kha philh hlah! Mi palhnak na hmuh tikah keimah zong anmah bantukin a palh kho vemi ka si, ti hi philh hlah law mi dang palhnak na soisel ngam hrimhrim lai lo. Caan tampi ah a palh bal le palh zong a thiam lo phun tein midang palhnak soisel kan thawng ngai tawn. Mi nih kan palhnak an kan soisel ve tik cun kan ingtuar kho fawn hoi lo. Kan Laiholh i “Zawng nih amah tawkheng aa hmu lo i mi tawkheng a soi” timi ah kan chuak tawn.\nMi an palhnak siloin an thatnak hmuh i zuam! Nu hrinmi minung caah hin mah palhnak i hmuh tung loin midang palhnak hmuh hi a rak fawi tuk ko rua! Jesuh nih “kawl ulaw nan hmuh lai” tiah a ti. Fimnak a kawlmi (a cawngmi) nih fimnak cu an hmuh ko lai, chawva a kawlmi (sipuaizi a tuahmi) nih chawva cu an hmuh ko lai, thlarau tlau a kawlmi (mission a tuanmi) nih thlarau tlau an tlaih ko lai. Cu bantukin mi thatnak a kawlmi nih cun midang thatnak an hmuh lai i mi palhnak lawng a kawlmi nih cun midang palhnak an hmuh lengmang ko lai. Midang palhnak lawng na hmuh lengmang ahcun a palhnak na hmuhmi pa / nu cungah nehsawhnak, nautatnak le zeirellonak lungput na ngei lai, cu pinah midang cu an palh kei cu ka palh lo timi ruahnak na ngei fawn lai. Cu nih cun na nunnak ah porhlawtnak a hrin chin lai. Porhlawtnak lungput na ngeih hnu ahcun midang sinah naa tlum ti lai lo.\nMi pakhat i a nunnak ahhin palhnak (thatlonak) tampi zong a um ko lai, asinain ahopoah hi chiatnak lawng tein a khatmi kan um lo. Mi vialte nih chambaunak le tlinnak kan ngei dih cio. Midang palhnak le chambaunak si loin an thatnak zawn tu kha hmuh peng khawh i zuam. Midang thatnak tampi na hmuh ahcun thatnak timi a sunlawi zia na theihfian lai i anmah bantukin mitha si ve duhnak lungthin na ngei lai. Cu lungthin nih cun na palh cangmi vialte le a palh kho mi na sinak tampi chungin na thatnak zawn te kha pangpar rimhmui bang a parter lai i midang caah man a ngeimi na si lai.\nPalh ding kha tih hlah! Minung tampi cu palh timi hi a tih bak in kan tih cia. Palh ding a tih tukmi hna nih thil lianngan an tuah kho bal lo. Palh ding tih ahcun zeihmanh tuah loin um a hau hnga! Hiti ka ti tikah ralrinnak um loin zeipoah tuah thluahmah ding ka ti duhnak a si lo. Tuah kan duhmi tuah ngam lo tiangin a kan dawntu palh tihnak kha ka chim duhmi a si. A tha tiah na ruahmi cu palh ding kha tih lo tein tuah ko, minung fom nih na palh kho taktak ko. Asinain palh ding tih ruangah zeihmanh tuah loin um nak cun thil pakhatkhat na tuah i na palhmi kha a tha deuh. Zeicatiah cu na palhnak nih cun zeitindah palh than lo dingin riantuan ding a si lai, timi lamdik an hmuhsak lai. Phundang cun palhnak hi cawnpiaktu tha phunkhat a si. R. BuckminsterFuller nih “Tamtuk ka theihnak cu tamtuk ka palh caah a si” tiah a ti. Holh phun 16 lengin an leh i vawleicung hmunkip ah copy nuai tampi an zuar cangmi You Can Win timi cauk a tialtu India mi, ShivKhera nih cun “Palhnak nak in a thalo deuhmi cu palh tih hi a si” tiah a ti.\nPalh a tihmi cu thil an tuah hlan hrimhrim ah an palh cia cang. Aa kom ngaimi siangngakchia pathum an um, pakhat cu ca a thiam tuk nain pahnih cu an thiam lo. Ca a thiam lomi pahnih lakah pakhat nih cun palh ruangah cawnpiaktu pa sik le fungtuk ding a tih tuk i caminpuai phit caan poah ca a thiammi pa phitmi kha a thli tein a zoh lengmang. Cathiam mi pa phitmi i zoh hrat cu palhnak zeihmanh um lo tein caminpuai cu a awng lengmang ve. Asinain ca a thiam lomi a hawipa tu cu amah thluak le theihnak lawng i bochan in caminpuai a phit caah a hmaanmi nak in a palhmi a tam deuh tawn. Caminpuai zong a sung pah lengmang. Kum zeimawzat a hung liam i company pakhat ah rian an tuan tikah palhnak tih ruang i mi phitmi aa zoh lengmangmi pa cu palh lo tein caminpuai a awng ko nain zeihmanh a thiam ti lo, asinain palhnak ttih lo tein amah thluak le theihnak a hmangmi pa cu a palhnak rak tampi ko hmanh seh, cu a palhnak nih cun thil tampi a cawnpiak caah bochanmi ah a cang.\nNa palhnak kha cohlang law fimchimtu ah hmang! Bucky Fuller nih cun “Palhnak cu a palhtu nih ka palh lo a ti lawngah sual a si” tiah a ti. Palh hi a poi bik a si lo, asinain a palhtu nih a palhnak cohlang loin ka palh lo a ti tawnmi kha a poi bikmi cu a si. Minung nih hin palh timi hi thil thalo ngai ah kan hmuh i kan palh tik zongah ka palh tiah kan cohlang duh tawn lo. Adam le Evi nih khan kan palh tuk, kan ngaithiam ko tiah Pathian hmaiah rak ti hna sehlaw chiatserh an si lo kho men ko. Pathian nih an palhmi nak in kanmah cu kan palh lo dahkaw ti phun in thiam an i chehnak, an palhnak an cohlan duhlonak kha a huat deuh lai dah. Nu le pa nih kan fale an palh bak tiah kan hmuh / theih ko mi kan hmaiah kan palh lo tiin an i pheh tikah kan thin a hung i kan vuak tawn hna, asinain ahohmanh nih ka palh ko tiah lungthiang tein nu le pa hmaiah a chim ngammi fale kha kan vua bal hna lo, cu bantuk cu tuah ti hlah awh, tiah nemtein kan caawnpiak tawn hna.\nPatling / nutling lungput a ngeimi nih cun a palhnak aa pheh bal lo, amah le amah thiam aa cheh bal lo, a palhmi cu ka palh tiah lungthiang tein a cohlan tawn. Palh hi cawnpiaktu tha ngai a si, tiah kan ti cang kha! A poi bikmi cu mi pakhat nih a palh tikah siamremh i timh loin a palhnak zawn ah palhnak a tuah than tawnmi hi a si. Na palh tikah mawhchiat ding lawng hawl hlah, nangmah le nangmah zong i mawhchiat hlah, na palhnak tu kha cohlang law lungthiang tein a ruang kawl, cu nih cun lamdik an chimh lai.\nNa palhnak kha a donghnak si loin a hramthok a si! Vawleicung i mi hlawhtling le minthang tampi hna khi palhnak um lo bak in atu i an dirhmun khi a phanmi an um lo. Cun palh ding a tihmi le vun palh sual tikah zeihmanh tuah ngam ti loin palhnak in a dongmi hna nih hlawhtlinnak an hmu bal lo. Mi tampi cu kan palh tikah thil dang kan tuah ngam ti lo. Voikhat kan palhnak ah khan kan taang peng. Tlikzuamnak ah a tlimi pa nih a tluk sual tikah ka hawile nih an ka lonh tuk cang, mi hmaiah zohchia in ka tlu hoi sual lai tiin a tluknak ah um peng sehlaw, asiloah hnulei ah kir sehlaw zeitindah teinak cu a hmuh khawh lai? Asinain a tluknak in a thawh i amah lonh in a tli liomi hna nak in rang deuh le thawng deuh in a tlik than ahcun teinak a hmuh ko lai. Na palhnak ah na taan peng ko ahcun zeitikhmanh ah hlawhtlinnak cu na hmu bal lai lo. Na palhnak kha a donghnak a si lo ti philh hlah, voikhat na palh ah na palhnak zawn i palh than ti lo dingin hram naa thok a si.\nBiafunnak: Minung cu palh a hmangmi, asiloah palh a thiammi kan si. Midang zong palh an hmang, kanmah zong kan hmang. Minung umnak ah palhnak um lo phung a si lo. Asinain palh hi thil thalo cu a si lo, a tlaih zia le a hmanzia na thiam ahcun hlawhtlin nak dingah an bawmtu thil ah a cang lai. A luanciami caan ah na rak palhnak nih in temtawn ti hlah seh, hmailei na nunnak zongah midang palhnak tampi na hmuh lai, cu tikah soisel thangchiat, sik le mawhchiat si loin lamdik hmuhsaktu si i zuam. Nangmah hrimhrim kha na palh tikah na palhnak kha cohlang law, cu na palhnak ah taang peng loin na palhnak nih an cawnpiakmi theihnak le fimnak kha hmangin hmailei ah kal ko. Na palhnak tampi kha na hlawhtlin ni ahcun an lawmh tertu an si te lai. By. Salai CP Lian


Thih Hnu Ah Nunnak A Um Maw?\nBia halnak: "Thih Hnu Ah Nunnak A Um Maw?"\nBia lehnak: Thih hnu ah nunnak a um ti maw timi hi thihnak a tongmi chungkhar hna nih atu le atu an halmi bia a si. Vawlei cung minung kip nih an hal pengmi bia a si. Job nih hitihin a chim, “Nu hrinmi minung cu ni tlawmte lawng a nung i, a nunnak ah harsatnak in a khat. Pangpar bantuk in a par i a uai `han zau, a lo zaumi thladem bantuk a si… minung a thih tikah, a nung `han ti lai maw,” tiah lungaw`awm pah, thinphang pah in biahalnak a tuah ve (Job 14:1-2, 14). Job bantukin, kanmah cio zong hi biahalnak nih a kan ton cio ve. Kan thih tikah zei tin dah kan um cioning a si lai? Thihnak hi kan nunnak a donghnak maw a si ko hnga? Vancung timi le Hell timi hi a um taktak maw? Zei bantuk lam lei ah dah kan kal hna lai? Kan kal nakding lam aa khat lai maw, aa dang cio lai dah?\nBible nih a kan chimhmi cu thih hnu ah nunnak hi a um lawng si loin a sunglawi tukmi zungzal nunnak zong a um tiah a chim. Cu a sunglawi tukmi nunnak cu “Mit zong nih a hmuh bal rih lomi a si, hna zong nih a theih bal rih lomi a si, ruahnak zong nih a purhdah khawh rih lomi a si, cucu Pathian nih amah a dawmi hna ca ah a timh piakmi hna hmun a si,” a ti (1 Korin 2:9). Jesuh Khrih, Pathian bak a simi kha taksa in aa langh i zungzal nunnak pek awk ah vawlei ah a rak ra. “Asinain kan sual ruang ah fei in an chunh, kan sualnak ruang ah tukdennak a tong i, a hma in kanmah cu damter kan si” (Isaiah 53:5). Kanmah nih kan sual ruang ah kan in dingmi kha Jesuh Khrih nih amah cung ah aa khinh hna i a kan inpiak. Thihnak thlankhor chung tiang in kan sual ruang ah a phan, sihmanhsehlaw ni thum hnu ah thawh`hannak in thihnak a teinak cu a langhter. Thihnak in a thawh`han hnu ah ni sawmli chung vawlei ah khua a sa rih i vancung a kai hlan tiang minung thong tampi nih an hmuh, an ton, bia an ruah. Rom 4:25 nih a chimmi cu, “Kan sual ruang ah Jesuh Khrih cu thihnak ah pek a si i kanmah thiamcoter awk ah thawhter `han a si,” a ti.\nJesuh Khrih a thawh`hannak hi `ha tein cauk in `ial a si. Tehte tampi langhter awk a um. Jesuh Khrih a thawh`hannak hi Khrihfa mi hna kan zumhnak hrampi a si. Jesuh Khrih nih thihnak a tei ruang le a thawh`han caah zumh ngamnak kan ngei kho. Kan tho `han ve hrimhrim hna lai. Jesuh Khrih a thawh`hannak hi thih hnu ah nunnak a um hrimhrim ko timi a langhtertu a si. “Sihmanhsehlaw biatak cu hihi a si: Khrih cu thihnak in thawhter a si i cucu thihnak chung i aa hngilhmi hna zong kha thawhter an si ve lai tinak aamahkhan a si. Thihnak cu mi pakhat thawng in a tlun bantuk in thihnak in thawhṭhannak zong cu mi pakhat thawng in a tlung ve. Adam he an i pehtlaihnak thawng in mi vialte cu an thih bantuk in, Khrih he an i pehtlaihnak thawng in mi vialte cu nunnak ah thawhter an si lai,” a ti (1 Korin 15:20-22). Pathian nih Jesuh Khrih pum cu a thawhter bantuk tein Jesuh Khrih a rat `han tikah thawhter an si ve lai (1 Korin 6:14).\nA donghnak ni ah cun kan dihlak tein thawhter kan si dih hna lai nain vancung ah mi kip kal khawh a si lai lo. Kan thih hlan ah thimnak kan ngeih hmasa a hau. Thimnak kan ngeihmi hi zei lam dah kan panh lai timi cung ah aa hngatmi a si. Bible nih a chimmi cu voikhat cu a thih dih ding in timhmi kan si hna i, cu hnu ah cun biaceihnak nih a zulh lai a ti (Hebrews 9:27). Jesuh Khrih an zumhnak thawng in thiamcoter a si cangmi hna cu vancung ah zungzal nunnak an ngei lai, asinain Jesuh Khrih hi khamhtu a si tiah a pom duh lomi hna cu Hell ah zungzal in chiah an si lai (Ma`hew 25:46). Vancung a um bantuk in Hell hi a um taktakmi a si. Hell cu misual mi hna ca ah chiahmi a si. Hell hi donghnak a ngei lo khor a si (Luke 8:31; Biaphuan 9:1). Cun mei ti bual a si, chun zan in a zungzal in teminnak hmun a si (Biaphuan 20:10). Hell ah cun `ahnak le hacang rialnak lawng tein a khat, asullam cu teminnak fak tuk a um tinak a si (Ma`hew 13:42).\nPathian hi mi`halo hna an thih ah aa lawmmi a si lo, asinain nunnak an hmuh nakding an sualnak in i mer hna seh ti a duhmi Pathian a si (Ezekiel 33:11). Sihmanhsehlaw, Pathian cu mi hnek a duhmi a si lo. Kan duh ahcun hnulei ah kan mertak khawh, vawleicung kan nun hi hneksaknak ca ah a si, a ra laimi ton awk ah kan i tlak maw tlak lo tiah hneksaknak chung ah a ummi kan si. Zumtu hna cu thih hnu ah Pathian he vancung ah kan um lai. Zumlotu hna cu thih hnu ah hell ah an kal lai. Cucaah Hell kan hrial khawh nakding ah lam pakhat lawng a um, Jesuh Khrih zumhnak lawng in a si. Jesuh Khrih nih a chimmi cu, “Keimah cu nunnak le thawh`hannak ka si. A ka zummi paoh cu an nung lai, an thih hmanh ah, a ka zummi paoh cu an thi bal ti lai lo,” a ti (John 11:25-26).\nPathian nih a lak tein a kan pekmi laksawng hi aho ca paoh ah a um ko. “Jesuh Khrih a zummi paoh cu nunnak an ngei lai, sihmanhsehlaw Jesuh Khrih a cohlang lomi paoh cu nunnak an hmu lai lo. Pathian thinhunnak a nunnak ah a tang,” a ti (John 3:36). Kan thih hnu ah Jesuh Khrih zumhnak ding in caan pek kan si ti lai lo. Vawlei kan nun chung ah hin kan donghnak lam cu a fiang cang. Vawlei ah biakamnak kan ngeih cangmi kha kan thih tikah kan zulh ding lam cu a si cang. “Pathian nih, ‘Nanmah cu zaangfah kan duh hna caah kha caan ah khan nan bia cu ka rak in theihpiak hna i khamh kan duh hna caah kha ni ah khan ka rak in bawmh hna,’ tiah a rak chim. Ngaihmanh u! Pathian zaangfahnak hmuh caan cu atu hi a si i khamhnak hmuh ni cu nihin hi a si!” a ti (2 Corinthians 6:2).\nJesuh Khrih a thihnak le a thawh`hannak hi keimah ca ah a si ko tiah kan zumh ahcun vawleicung kan um chung zong ah nun duhdim kan ngei lai, cu pin ah Jesuh Khrih hmai ah a sunglawi tukmi nunnak zong kan ngei lai ti in ka bia ka donghter.


President Trump cu China cungah a lawm kho hrim lo; China cungah alungput ning fiangte in a chim\nMithiam pawl zum mi lengin a thimi le a zawtmi an tam cang. President Donald Trump nih China cu. President Donald Trump nih a chim ning ah cun China hackers nih American companies, Coronavirus Vaccine development information fir piak an nih tim ti a langter A luangcia zar ah khan UK le US Companies cu China Hackers pawl nih fir piak an nih tim ti a rak chim cang\nPresident Trump nih press conference, the Rose Garden a tuah nak ah a chim mi cu “China sin in zeibantuk thil thar hmuh ding a um? China cungah ka lawm lo tak tak. Coronavirus source an si bantuk in mah rai zawtnak hi vawlei cungah a kar hlan ah China ram chungah fawitein an khamh khawh. Atu hacking an um ti thawngthei a si chap. China sin in thil thar zeihman thei ding a um lo, a hlan ah an tuah tawn bak tuk in a si ko. Thatein kan zoh thluamah lio a si. China hi kan zoh sawh sawh lai lo ttin a chim\nPresident Trump cu Trade deal a um tthan ding mi ah China he bia ceihmainak nan ngei tthan lai maw tiah bia an hal mi cu, President Trump nih a um hrim lai lo, a um hrim lai lo. China he zeihman i ceihmainak ka ngei ti lai lo, A ruat zong ka ruat duh ti lo. Deal kan tuah cang. Trade talk ngei an duh. China nih hin America lakah kum zeizat dah mianak an rak tuah cang. A ruang cu Oval office ka thutnak hmun ah a rat thut cang mi nih mah bantuk (China nih US sin in tangka tampi hmuh) thil hi rem an ti caah si. tiin fakpi in a chim\nChina lei nih an chim ning ah cun Phase 1 trade deal negotiations cu a tha ngai cang lai tiah an chim. Phase 1 deal, January ah an rak tuah ah khan kum 2 chung cu China nih U.S. goods & services , $200 billion man a cawk hrim lai ti a si. Reports ah American officials nih China hackers warning , America vaccine & treatment research ah a um ti an rak chim. Gilead Science Remdesivir an sernak company zawng hackers pawl nih fir an nih tim, natein an duh ning bantuk in an fir khawh lo. Credit- NDTV, President Briefing, Bussines-standard, VOANEWS\nBe the first to comment on "President Trump cu China cungah a lawm kho hrim lo; China cungah alungput ning fiangte in a chim"


Rel Hrimhrim Mindat CDF Le CNA Kar Ah Buai Nak Kong Lam. – Chintanbo\nArakan Army AA sin ah a luancia October 2021 lio i training a kai mi CDF Mindat cu training an kainak video CDF-Mindat nih nihin April 26 ah a langhter. Cu ralkap hna cu minung 15 an si i, training a kai mi second batch an si.\nTraining a kai mi hna cu hriamthil tling he CDF Mindat sin ah him tein an phan ṭhan cang, tiah CDF Mindat nih an thanh. SAC ralkap le CDF Mindat kahdohnak a zual chin lengmang lio ah raltuk thiamnak lei an chambau deuh ruangah AA sin ah raltuk an cawng, tiah CDF Mindat nih an thanh. Credit: The Chin Post.\nRal le Bible: Tulio kan ram cu ral buainak – ikah thawng, ithah thawng nih a khuh. Kan I thimmi a si lo. Hrial khawh zong a si lo. Khrihfabu tiang thukpi in a hnursuan. Pastor te an hmuhning aa dang. Minung ruahnak ikhahlo men silo in Bible cawnpiaknak cung ah idan a si.\nA cheu nih pumpak in siseh, Khrihfabu in siseh ral dohnak ahcun kan I tel awk a silo. Meithal cawknak ah phaisa kan pek awk a silo an ti. A cheu nih Israel mi zong ral an tu, Pathian nih pei a dohpi hna cu. Cu caah kan I tel awk a si an ti ve. Bible I tlaih ciocio a si.\nNan hawi kha va daw hna ulaw nan ral kha va hua hna u tiah an titawn. Sihmanhsehlaw nan ral kha va daw hna ulaw an hremtu hna kha thla va cam piak hna u. Cuticun vancung khua I a ummi nan Pa fale cu nan si lai Mt.5:43-45 tiah Biakam Thar nih a ti.\nBiakam Hlun chung ah Bawipa nih Samuel kha Saul sin ah a thlah I ‘a tucu va kal law Amalek kha va tu, an ngeihmi vialte kha va hrawk dih; zuah hna hlah. Pa thlulo, nu thlulo, ngakchia thlulo, bawhte thlulo, cawtum thlulo, tuu thlulo, kalauk thlulo, laa thlulo in va that hna’ a ti 1 Sam.15:3.\nCun, Jeriko khua chung I a ummi vialte cu, nu he pa he, tar he no he, cawtum, tuu le laa he tiah vainam in an sam dih cikcek hna Joshua 6:21 ti kan hmuh fawn. Hi bantuk hi Biakam Hlun chung ah voitampi kan hmuh.\nNa ral caah thla va cam a titu le nan ral kha,va that dih hna u a titu hi Pathian dangdang maw an si hnga? Asiloah, Chanhlun lio Pathian kha thin tawi in a rak I palh bia maw a si hnga Chanthar a phak tik ah a lung aa thleng I a piangthar than i maw a si ne hnga, A si kholo. Aa thlenglomi Pathian pakhat sin in a rami Bia an si! Pathian cu aa palh ballo. A khuakhan nak cu a ding zungzal. Amen.\nHi aa kalhmi Pathian Bia hi zeitindah kan pom lai, Biakam Hlun thate na rel ahcun Israel miphun kha na mitthlam ah a cuang colh kolai. Aho chimh hmanh a haulo. Biakam Hlun cawnpiaknak I a hmuisel cu miphun le ram a si. Biakam thar cawnpiaknak nihcun pumpak aa hmaithlak ve. Pumpak cawnpiaknak a simi ‘na ral va daw law thla va campiak’ ti hi miphun cung hmanding ah aa tlak kholo.\nPumpak hmuisel cawnpiaknak kha miphun ca ah aa tlak tawnlo bantuk in miphun hmuisel cawnpiaknak kha pumpak ca kan hman ahcun pial a fawi tuk. Thenhai a hau.Pumpak in an huatu le na ral na ngaihthiam ahcun a dam dih.\nMiphun raldohnak ah aho khi pumpak in va huat a umlo. A ho khi thla va cam piakding a umlo. Pumpak ca thla vacam piaknak nih ral kha a daihter in a dongh ter kholo. Cucu an I dannak a si. Tulio kan tonmi buainak hi pumpak thil a silo. Miphun le Ram kong a si. I awtawm hlah. Na tuah hnga ding kha tuah ko. Credit: Rev. M. Thawng Kam.\nChinram ah Kawl ralhrang camp 56 a um. Atu pakhat thio asi i June thla ah Makui Ingnu camp thio asi cang. Kan lung airual ah cun hi ralhrang pawl camp vialte hi an dihlak in kan thio ko hna lai.\nLungler camp hi fek taktak in an sak mi camp asi. 2019 lio ah TABC mino khawmpi cu Lungler ah kan rak tuah. Nungak tlangval lawngte 300- 400 nuam tamtak in kan rak itong hna. Ralkap camp pawng Lungler certual ah lente celh nak cu asi.\nRalhrang pawl nih an camp kutka ah ca pa hnih an tar; Hi ralhruang cu Zeitik hmanh ah hnu lei piltak loding mi ralhruang asi timi le; Ka thih hlanlo hi ralhruang hi ka ven lai tiah ca an tar. An ralhruang cu ka rak hel ka rak zoh i hman ka rak ithlak sek.\nHi tluk i a fek mi ralhruang le ralhrang nih zeitik hmanh ah hnulei pil tak lo ding le thih tiang in ven ding an timi camp cu CNA le CDF Thantlang nih ni hnih chung an kulh, ralhrang lei in fighter jet tiang in bomb a rak thlak na in an lak ko.\nHi tluk a fek mi camp hmanh nihnih chung ah an lak khawh ah cun a dang camp pawl zong hi CNA le CDF nih an lak khawh dih ko lai tiah ka zumh ngai. Zei ruang ah dah na zumh tiah an ka hal ah cun hitihin ka leh hna lai\nThinlung in kan tei tuk cia hna. Raltuk ah abiapi bik mi cu thinlung asi. Ralhrang hi an thin lung in an sung cia i kan nih CNA le CDF hi thin lung in kan tei cia hna. Raltuk lei ah minthang bik strategy thiam Suntzu nih Ral cu tuk hlan in thin lung in tei cia a hau ati.\nHi Lungler ralhrang camp thio nak ah hliamhma a pu mi, a thisen le a thlanti a luang mi, ralttha taktak in a do mi hna upatnak salam pek bu in. Credit: salai Bawi Lian Mang.\nRelchap,Minung tampi nih kan zun kan zun tikah, kan zunhzunnak a fak hei ti bantuk cun kan zun kan zun cuahmah lio ah zun khawh ti lo in zahmawh a fak ton mi pawl hna caah sii tha tak tak asi. Phaisa tam pi dih ho lo tein a fawi zang tein dam khawhnak lawm.\nZunhzun lio ah zahmawh fak nak le zun a dih lai te ah zahmah faknak in chung si vang in a um pawl hna nih hi sii hi rak i tuah hrimhrim uh. Cun mi tampi nih an ton rih mi cu zunzunh lio ah ahnawmtam mi a rak chuah mi pawl hna caah hi sii hi rak i tuah law na dam hrim hrim kop lai.\nZunzunh nak lei he pehtlai in chung si vang in a um mi hna nih an rak i dam pi mi cu hi hna hi an si. A hreh mi thilri hna cu : Piat pa 3, chini tlawm pal le ti sa tlawm pa lawng bak a herh mi asi. Hi thil pathum hna nih hin zunzunh khawh lo ruang i har nak na pe ton tu cu fawi tein dam nak an pek khawh lai an tuah ning cang hi rak i zoh ve law rak i tuah ve nai dam pi ve ko lai.\nA tuah ning cang cu: Piat a hong kha na hawh lai i kha piat kha tiin na tawl bak lai loh. Piat kha na riam lai i chini tlawmpal na thlak lai i ti satlawk tlawm pal na tawih lai cun a thaw chuah lo ding ah na khuh lai. Cun na ciah mi hang kha na ding lai. A fe pawl pakhat hmanh na ei lai lo a hang a chuak mi lawng kha na din piak lai i caan rau hlan ah na dam bak ko lai.\nMinung tampi nih kan zun kan zun tikah, kan zunhzunnak a fak hei ti bantuk cun kan zun kan zun cuahmah lio ah zun khawh ti lo in zahmawh a fak ton mi pawl hna caah sii tha tak tak asi. Phaisa tam pi dih ho lo tein a fawi zang tein dam khawhnak lawm.\nTheih tleih,Innchungkhar dirh hi a fawi temi ah ruah a si nain a taktak ah cun thil fawimi a rak si lo.Curuangah nupi pasal na ngeih hlan ah atanglei kan langhtermi hna hi thatein rak i ruahcia dih a herh.Fangeih kong: Nupi pasal ngeihhlanah fangeih duh le duh lo kong i chimhruah ta ding.\nNan i duhdawtnak hna teh adih kho te sual hnga maw,Tu na tlangval nungak he Khan van i thium ulaw teh,nangmah nih na duhdawt bantuk tein thihhlan lo an duhdaw vemi a si kho lai mawPakhat le pakhat cungah teh diriamnak taktak nan hmu kho veve lai maw Sau a deih lomi duhdawtnak hna nan rak ngei ziar maw,hi vialte tiangin rak ruah cia dihah a tha.


Pu Thawng Cin Kum 73 cu a dawtmi an nupi he an fa le tlawn ah USA an rak phan – Hakha Cherry\nPu Thawng Cin Kum 73 cu a dawtmi an nupi he an fa le tlawn ah USA an rak phan\nDear Khrihfabu hna, Zophei Baptist Church,IN nih ngaihchiatnak kan tonmi kong he pehtlaiin ngaihchiatnak a kan hrawmpi mi nan dih lak cung ah lawmhnak tampi kan ngei.A tu lio te hi ZBC,IN nih ruak pahnih kan i hunh lio a si caah nan thlacamnak ah nan kan tenh venak lai kan nawl hna.\nPu Thawng Cin Kum 73 cu a dawtmi an nupi he an fa le tlawn ah USA an rak phan. Covid-19 ruangah kawl ram lei kir kho lo in an um.Kan pa Pu Thawng Cin hi Cancer zawtnak a ngeimi a si.A dam lonak a puan than caah caan zeimawzat chung Indianapolis,Sii zung ah a thlawp nain dam kho ti loin 12/14/2020 ah mual a kan liam tak.CBC USA nih theih fawi deuh ah Pu Thawng Cin hi Seatle Chin Baptist Church Pastor Rev. Ram Hei Cin hringtu a pa a si.\nBulhnak cu ZBC Biak inn drop box siseh,Online in pek a duh mi nih 317 515 9674 siseh pek khawh a si lai.Nan pek tik ah a ho ca timi tial chih a si lai. Tahchunhnak ah Pu Thawng Cin ca nan pek ah cun cabawm cung ah Pu Phu Ling tiin siseh,Pu Thawng Cin ca nan pek ah cun Pu Thawng Cin tiin siseh tial chih a si lai.Online in a pe mi zong message ah a ho ca dah na pek timi kuat chih a hau lai.\nRuak fimtawl ning cu a tang lei bang a si lai.\nA ruangpum zoh caan :12/17/2020 1:00pm\nRuak vui ni caan:12/18/2020 A ruangpum zohcaan: 9:30am-10:00am Services :10:00-12:00pm Ruak vui caan :1:00 PM\nThlan hmun;Calvary Cemetery 435 W Troy Ave Indianapolis, IN 46225 Zunngaih par pek a duhmi cu Pu Ceu Hnin Office Secretary,ZBC,IN 317 550 9422 ah pehtlaih ding a si lai.Note: Kan pa Phu Ling ruak vuinak ni caan kong cu a fian rihlo caah a hnu ah thanh than kan in zuam hna lai.\nBiak CungSecretary ZBC,IN 317-315-5231 Kind word can be short and easy to speak but their echoes are truly endless. Biak Cung 21 Bennington Rd,Indianapolis,IN 46227 317-315-5231Credit-zophei baptist church indianapolis usa\nMalaysia aum mi Chin ralzaam chung in card/catlap athlau mi hi an um theo tawn. UNHCR nih kha ban tuk card/catlap athlau mi nan um ah cun nan ineihnak bik Police Station Palek Sakhan ah report tuah ulaw tiah fial asi.\nAmerican nu pakhat Australia a rak i thialmi nih motor datsi rawnnak petrol station ah aa chuah sual


Salai Ngun San Aung Le CCN Biaruahnak Information Pawl Nan Hal Len In Ka Hngalh! – The Cherry Par\nSalai Ngun San Aung Le CCN Biaruahnak Information Pawl Nan Hal Len In Ka Hngalh!\nOctober 8, 2021 Cherry News\nSalai Ngun Salai Ngun San Aung le CCN biaruahnak tawite ka zoh i, classified information pawl nan hal len in ka hngalh. Interview hi public a si tikah, Ralkap zong nih an zoh ve lai caah, camps ah Minung zeizat an um, reserved pawl Khawika dah an um tbk pawl hi zapi nih hngalh awk a thalomi/ classified ah chiah ding pawl an si.\nMedical lei an izohkhenhning tbk zong Mipi sinah phozar awk an ttha lo. An tha a dernak le an chambau rihmi kong tbk tete zong Ralkap theihter a tha lo. Cun, ral ah hliamtuar izohkhenhnak ah a zohkhenhtu/ nurse tbk pawl an ca zong ah security hi tuak a hau.\nMeithal tlamtling in an ngeih rihlohnak kong hna hi, Ralkap nih an theih a ttha lo ngaimi a si. Indirect in Ralkap thazaang a pek khawh. Kan ral hi physical/ taksa he, psycho/ thinlung he dohmi a si.\nCucaah, media nih ramchung lei, Mino, interview nan tuah hna tik ah, questions hi, filter tthate in tuah ta ulaw- detail tuk in, hal lo an ttha bik. Mipi sinah theih awk a thami/ a safemi information hi thim thiam izuam ko u.\nFree world a simi US hmanh nih an Ralkap/ operation le activities kong hi, detail in Mipi sinah an langhter lo.\nKa uar ngai i, ka khuaruah zong a har ngai. Atu te kha cmPage Media nih Salai Ngun San Aung bia an halmi ka ngai. A chimmi chungah ka uar ngai i, ka khuaruah a har pahmi pakhat a um. A chimmi cu hiti hin;\nMah cu bia cu a uar zong ka uar ngai i, ka khuaruah zong a har pah. Mah Salai Ngun San Aung hi Norway a rak ra bal i, kan Biakinn ah kan rak i tong bal. Norway Laimi University siangngakchia pawl nih tonnak an tuah i, an kan sawm veve fawn. Mino le upa karlak zeitindah rian kan ṭuan ṭi khawh lai timi tlangtar in ceihhmainak kan ngei i, biahalnak a rak tuahmi atu tiang ka philh lo. Cu pate cu ka rak ti len cang.\nBiahalnak a rak tuahmi cu, ziah atu hi ṭhutdanh aa cuhmi nan lawh ṭung a rak ti. Perhkalh Thawng\nApoi tuk! Midang nunnak lak cu Zeihmanh in chap khawh mi thil asi ti lo. Na ha a fah hmanh ah Na celh lo. Na fa a dam lo hmanh ah zankhua na dei. Dam lo nak in kan nun nak aliam hmanh ah kan ngeih achia. Sar-thih i kan thih ahcun kan ngeih lawng achia lo kan ning azak. Ziah hme kan pam kan ti. Kawl ralkap tha lo hmanh nih kan nunnak akan lak hmanh ah kan thi a lin kan ngeih achia tuk cio. (An nih cu kan Rak cu heih an si leh cu)\nNgeihthiam kan hal hna a hau. Ma cu te lawng cu kan tuah khawh mi asi lai. Chim tam le i thuh-nawh caan asi lo.\nTutan thil hna hi Mipi nih chim rel lo ahcun adaidiam lai. Zeihmanh aum lai lo. Atu cu NUG zongnih ahmuh tik ah a zoh sawh lai lo. I ti ter caan zong asi ti lo. NUG nih bia dik an thanh colh lai.\nMah bantuk kongkau ttial tik ah hruh zong asi lo. Fim zong asi lo. Kan Laimi sin ah lar nak zong asi lo. (kan Fb mi lar tete hi a fim mi zong an um lo) Thil hman lo hmuh tik ah daidep aum mi tu hi midepde der-hlawh asi i rianttuan nak ah thazaang der nak le dawnkhan tu asi deuh. U.S state kip ah ca an tar mi ka uar ngai mi cu National Awareness Day ah an chuah pimi Thil adik lo tiah na hmuh mi aum ahcun chim ti asi.\n(Across the country, in our communities, we share everyday moments with our neighbors, family, coworkers, and friends. We go to work or school, the grocery store, or the gas station. It’s easy to overlook these routine moments, but as you’re going about your day, if you SEE SOMETHING that doesn’t seem quite right, SAYNSOMETHING. By being alert and reporting suspicious activity to your local law enforcement, you can protect your family, neighbors, and community).\nKan Chin Miphun chungah mah cafang hi kan hman caan acu ve cang. Thil dik lo le Dalrin awk asi mi kan hmuh tik ah Chinbu lo hlah usih. A zoh lo zoh hlah usih. Pasal Miphun ai a awh mi kan si cun thil dik aṭanh mi kan si hau. Zeihmanh ai pheh lai lo.\nMara community an thinhung ve timi kan fiang rua lo tuan te khan. Atu cu an thinhun nak mei a alh ve cang. An thinhun nak mei alh phalhnak dingah akan kangh khawh. Nan ral ṭhat mi aṭha nain ral ṭhat hi a caan le ahmunhma aum. Zu zong hi din apoi bak lo. Nain rit ding le hruh nak ding rumro in din lo ahcun Apoi bak lo.\nBuu pakhat nih dun le dan kan ngei lai va si kaw, dundan a zul lomi cu CDF zongin chuah hna usih. Minung pakhat/hnih ruangah kan min chiat kan Duh cio lo. Hmailei zongah mah bantuk thil a cang lai lo ahohmanh nih kan chim kho lo. A caan lonak ding cio kan dihlak tein kan Rian asi. A can sual zongah ṭunavo lak thiam ahau.\nCDF ka si ve. An kong chim tuk hlah. Ziah Kanmah kong cu kan chim lai lo. Mikong hmanh thi deng in a ceih mi Miphun kan si hi.\nAnyway Tutan thil kongah ka Vun i thlak tuk ve hrim ko. Nain ka chim voi 10 thih nak Cu a tongmi chungkhar le Khuami Miphun caah a tuar ahar khun. Cucu kan fian ahcun ngeihthiam hal lawng kan tuah khawh dingmi pakhat te asi.\n← European Parliament nih NUG le CRPH Dirkamh ding in Biachahnak a Tuah\nMin Aung Hlaing Nih Sipuazi A Thluk Cikcek Ning Le Sifah Harsat Ning Hmuhsak Nak! →


Na Vailamtah cung ah kai lawm tuk.. – Van Arfi Bangin Ceu\nBawipa Jesuh cu, zaan khua dei a it ti loh. Thir cikcin he Pilat inn ahcun tlangbawi upa hna le phungbia cawnpiak tu saya hna le biaceihtu vialte nih cun an luh pi i, a silomi bia phunphun khan an foih. Maw.. Bawipa, Hruaitu hna nih an thei kho hrim lo mu, Egypt ram i sal an rak tan lio ah, tu bantuk ni ahhin luatnak na rak pek hna kha an thei kho hrim lo mu. Luatnak a rak petu hna Pa kha na lu hloh an in timh cang mu.\nMipi hna le tlangbawi hna cu, kum dang kel te si ahcun, Jerusalem Biakinn pi ah hmunkhat ah lanhtak puai hman ding an si nain tuzing cu Pilat in hmai ah an rak ra pet. Mipi hna nih a luan ciami Ni Ruk ah, Jesuh cu “Hosanna! Bawipa min in a rami cu Pathian nih thluachuahnak pe ko seh” tiin zalam thluan ah an au i, an thangtthat len nain, tu ni ahcun “Vai lam ah tah ko, vai lam ah tah ko” tiin an au chih mu. Sualnak ruang ah thih awk le vailam tah awk a tlakmi Barabbas tu kha na luat ter mu.\nBarabbas cu mipi hna nih siloin, Nangmah hrimhrim nih khan na dawtnak thawng in na luat ter. Barabbas cu luat awk a tlak hrimhrim loh. Barabbas nih mipi hna nih Jesuh nak in keimah an ka duh deuh tiah ai ruah sual men hnga, sihmanhsehlaw cucu a si lo. Nangmah nih na dawt tuk ruang ah na luat ter mi a si ko. Aw… Barabbas cu zaangfak a va si dah, nangmah nih luatnak na pek cang nain nangmah cu an zum duh tthiam rih lomu, a nun hlun ahkhan a kal tthan i, nangmah sin ah lawmhnak te hmanh a rak chim lo mu.\nZumtu u le nau hna, caan tampi cu kan nih zong hi Israel mipi hna le Barabbas bantuk kan si. Kan caah a ra mi kha kan hlawt i, kan caah harsatnak a tuar mi kha kan hmuh piak lo i zei ah kan rel tawn lo. Kan caah chiatserhnak a tuar mi kha zeirel loin kanmah nih chiat kan serh chih tawn. Kanmah nih kan tuar hnga dingmi Pathian thinhannak hrai a kan din piak mi kha, zeirel loin kan hnu lei kan chit khenh tawn. Luatnak a kan pek i, vailam cung in “ka fa, kan dawt tuk, zungzal thihnak tuar ding in kan siang loh” a kan ti lio zong ah, kan kal tak i, a cung ah lawmhnak ka khat te hmanh kan chim loh. Aw.. ngaihchia kan si ko.\nA ngaingai ti ahcun keimah thi ding ka si, Jesuh si lo in. Keimah hremnak tuar ding ka si, Jesuh si lo in. Sihmanhsehlaw keimah dirhmun kha i lak riangmang in keimah can ai ah a Nunnak a pek. Ka nawlbuar ruangah tem innak a tuar. Ka tthatlonak le dinfel lo ruangah mawhchiat le soiselnak a in cu a si. Ka sualnak ruangah hma a in cu a si. Hremnak a in mi nih daihnak a ka pek i, an tuknak vual in damnak ka hmu. A ngaihchiatnak cu kai lomhnak ah a cang i, a thihnak cu ka nunnak a si!


Vice President Pu Henry Van Thio Le An Nu Dr. Anna Hluan Sopum Khuami Nih An Don Ning Cu Uar A Um Hringhran; Video – Chuncha News\nVice President Pu Henry Van Thio le a thaisaung nu Dr. Anna Hluan cu atu lio thimnak kong pehtlaih zong Laitlang ah a um lio a si. Nihin ah Sopum Khua ah an phan i, Sopum khua nu/pa hna nih sunglawi taktak in donnak an tuah hna. mah donnak an tuah nak ah special bak in atu lio Lai hlasak ah minthang nungak Sui Hlawn Rem nih zaihla dawh bak in a hluainak video kan hmuh ci kan in lawmh taktak.\nNungak Sui Hlawn Rem nih hlah a sakmi a bia pawl cu a tha hringhran. Hla phantu zong a thiam taktak. Vice President Dr. Henry Van Thio cu a ho poah nih dirkamh cio ding hrim a si. Chinram caah thil tamtuk kan herhmi a kan tuah piak tu a si. A lam tluang chin hram ko hna seh. Sopum khuami nih an don lio. Hlasa – Sui Hlawn Rem, Hla phuah tu…… CNB October 31,2020, Video Credit: Ronal Pamawi Van Khawng\nSinger Sung Tin Par Fapa Ciammam, Zoh An Cim Lo Ning Hi Rak Zoh Cio Tuah Uh: Video


Pi Zing Hlem Nih Bia aa Thupmi a Phuan Dih Cang! – Chin 11 News\nPi Zing Hlem Nih Bia aa Thupmi a Phuan Dih Cang!\nVelh a tongmi Ngun Dawt a zohkhenhtu Pi Zing Hlem nih Ngun Dawt an velh ning a chim ning ah video zeih lio kha a voikhatnak lawng a si lo ti a si. Thawngpang a sang chin thluahmah cang. Hi ti hin a langhter. “Video nan hmuhmi kha voihnihnak an velh lioah an rak laakmi a si. A voikhatnak ahcun an zahte in an ka vuak i ka hnarthi a chuak tuk caah ruah sur liopi a si i Joseph nih a ka zulh i luti a luangmi (ruahti/tilu) in an ka hmai an ka phiahter tiah Ngun Dawt nih cun a kan chimh i, ka hmai kai phiah hnuah ṭhu an ka ti i an ka vuak ṭhan (Video chung kan hmuhmi kha) tiah a chim. Cun, sizung in a chuak kho ding a si rih loh. A mitchungah a thi an hrawlmi a um pah i sibawipa Dr. Cung Cung nih Kanu hi ṭha tein dathmanzaih (altisound) tuah hihi a thluak lei hna a kal ahcuna thluak a rawk khomi zong a si ṭih a nun pah ko tiah a kan ti tiah a langhter.\nCun A zohkhenhtu Hniarlawn khuami Pi Zing Hlem nih cun hitihin a chim,“ Kan fapa Ngun Dawt cu sizung in a chuak rih lo, sizungah a um liopi a si ko rih. Hi tibantukin Ngun Dawt an velhnak video ka hmuh tikah, anmah chung (a veltu chungkhar) pawl cu Laimi le Laimi kan si, nulepa zong a ngei lo ngakṭah buangro te dawkaw a si cu zeiruagah Pate hitihin nan velh kan ngaihchia tuk hung kan tong uh kan ti hna zongah a kan tong lo.\nAdmin hmurka: Hi thawngpang kan ṭialmi hi ahohmanh laak (copy & paste) kan siang loh. Chin World News Evaning ta a si.


Kachin independence KIA Nih Cun An Ral Donak Ah Pathian Nih A Bawmh Nak Hna Cu Fiang Tein An Chim Cang. – Chintanbo\nKIA nih an kawl ralkap hna sin i an lak tthan mi, Alaw Bum sakhan cu Min Aung Hlaing te phu nih laak tthan an duh tuk ruangah chun he zan he bak in lam hlaat bom kahnak siseh raltuknak vanlawng le helicopter hna hmang in an tthuat chih lengmang ko hna, a si nain nihi tiang cu an la kho hlei rih lo i an mah lei ralkap thimi tu an karh chih thluahmah.\nHi kong he pehtlai in Kachin Idependent Army (KIA) nih mipi hna sin ah bia cahnak an tuah, Alaw Bum tlaang pi cu a ngandam rih ko, nan thinphang tuk hlah uh, Min Aung Hlaing te phu nih laak an duh hmasa bikmi cu Myothit, Kunglaw Tower tung bunhnak pawng i kan sakhan pawl hi an si (Myothit, Kunglaw timi hi Kachin ramkulh Bamaw district, Moe Moh peng chungah ummi si).\nMin Aung Hlaing te phu nih hin laak tthan an duh tuk ruangah chun he zan he hriamnaam hme le ngan hna phur in Bamaw lei in an rak kai peng ko i ral dohnak ca i timhlamhnak an neihnak hi a thla leng in si cang, tu lio kan dirhmun fiang deuh in vun chim ah cun Alaw Bum tlangcung sakhan la ding in Min Aung Hlaing ralkap cheukhat pawl cu ral doh ding hrim hi an ttih tuk cang.\nA si nain cunglei in an pekmi hna nawl an al khawh lo ruangah an chang chih ve i si, zei tik ni, zei tik caan ah dah zei bantuk thazaang he an kan doh te lai ti cu kan thei lo nain kan nih KIA lei cun ready tein kan um peng ko, tu lio hi Alaw Bum tlang pawngkam le Myothit Kunglaw hrawng ah hin lamhlaat bom kahnak le cung lei in bom thlaaknak dah ti lo meithal thawng kan theih lonak hmanh ni 6 hrawng si cang.\nNizan May ni 6, kum 2021 zinglei suimilam 3:00AM khan Myothit Kunglaw i KIA ralkap pawl hmunhma khuarnak pawngkam hrawng cu cunglei in voi tam ngai bom an rak thlah caah kan mah lei zong nih faak ngai in kan kah ve hna, vanlawng in cun voi tampi bom an thlaak khawh ko nain an vanlawng nih ttum khawhnak ke a neih lo lo.\nKIA ralkap lei nih Min Aung Hlaing te phu ral tuknak helicopter an kahnak kong zong kha vawlei pi theih ding in tehte kan langhter khawh cang, tuzan (May ni 6 zan) suimilam 7:20PM tiang kha vanlawng cun bom an kan thlah hnawh cuahmah ko rih, mah thawngpaang kan ttial lio zongah hin bomb kahnak in kaphnih kar kan i phomh cuahmah ko.\nMyothit Kunglaw Tower tung bunhnak pawng kah dohnak cu Giawn ral dohnak a voihnihnak bantuk in a faak chin thluahmah kho men, cu ruangah Min Aung Hlaing te phu a do tu KIA ralkap hna caah mipi lei nih thlacamnak tuin rak kan bawm hraam ko uh, hriamnaam le ralkap thazaang lei cun an kan tei tuk ko nain kan nih lei ah cun a nungmi Pathian nih a kan vennak thawngin le Myanmar ram chung mipi nan thlacam piaknak thawng te hin ral ka doh khawh rihmi si ko.


U.S Dirhmun Thinphang Tuk Si Cang, FBI Zong NihMipi Sin Ralrinnak An Tuah Cang – Chin World News Evening\nJanuary 18, 2021 January 18, 2021 Salai Van World News\nU.S ram cu thinphang taktak si ko cang. Atu cu president Trump ttanhtu cheukhat cu khuachung ah hriamnam le meithal i putin khua lak ah an um cang. Hi kong he pehtlaiin FBI nih an chimmi cu”U.S state kip ah Trump ttanhtu hna nih hriamnam le meithal i putin buainak an chuahter khawh men cucaah mipi zong nan tlanlennak ah nan i ralrin taktak a herh” tiah thawngthanhnak an tuah.\nTrump thawngphang relchih: President elected Joe Bidden nih biakamhnak a tuah hlan Jan 20 zing/morning ah President Trump cu White House chuahtak lai tiah AP nih a ttial. Joint Base Andrews, Maryland ah thlahnak tawite an tuah piak lai i biachimnak zong ngeih dawh a si. Cun, Air Force One in Florida a inn ah a kal lai tiah an ttial.\nPresident Trump cu approval rating 29 he White House a chuah tak lai tiah Pew Research nih an thanh. U.S President a tuan balmi vialte lakah Aprroval Ratting a chiabik ah aa tel. Ukraine president Volodymyr Zelensky he telephone an ichawnh lio ah, President Zelensky cu “Joe Bidden le a fapa Hunter Bidden zikhnawh an einak nan hlat/investigate lo ahcun Ralkap thazaang caah bawmhnak $214 million hi kan pe hna lai lo” tiah a ti’ tiah an biaruahnak a theitu, U.S intelegent pakhat nih a thli tein a phuan. Cucaah, US congress nih Ukraine bawmhnak a ceih cangmi cu, amah pumpak political gain/hlawknak caah a hman tiah Democratic Party nih Impeachment an tuah. Asinain Senate ah GOP nih an dirhkamh caah an tuan kho lo.


Zahan ah US nih Ukraine ah Embassy rian tuantu pawl Ukraine chuahtak u tiah a ti mi kong ka vun tial hnua bak in Ukraine ah US embassy staff pawl hna nih Ukraine an chuah tak cang ti a hnuah ka vun tial cang kha. Cun, British zong nih Russia nih Ukraine a tuk ahcun Ukraine kan bawmh lai i, Russia kan tuk ve lai tiah thawngthanhnak an tuah mi zong ka vun tial ve cang kha.\nAtu cu US nih Ukraine embassy rian ttuantu pawl Ukraine chuah tak u tiah a ti hnuah Ukraine ram ah US\ncitizen a si mi cu kal lo ding in thawngthanghnak a tuah cawlh. Mah bantuk in US nih thawngthanhnak a tuah hnuah\nUK zong nih Ukraine khualipi Kiev ah an embassy ah rian tuantu hna cu Ukraine chuahta cang u ati ve cang hna. PM Boris Johnson nih Russia President Vladimir Putin cu a tlerh cawlh i, Ukraine na tuk ahcun, tih nung tuk mi le thisen tampi a chuak lai i, thil thalo tuk mi kan tawn lai tiin a chim. UK Prime Minister Boris nih Milton Keynes, Hospital a va zoh i, NATO ministers pawl Brussels ah\nRussia invasion ah thil a tlung kho ding mi an chim. Boris nih The Kremlin nih Ukraine cu ‘new Chechnya’\nbantuk in a si kho ti a chim “Intelligence kan hmuh mi ah fiangtein a lang ko, Russia nih Battle Group 80 leng\nralring tein an chia cang hna. Idohnak fakpi a chuak lai ti a fiang cang ko, Russia nih Ukraine khualipi Kiev hi ceilak in phomh ding in lam an kawl. Russia nih Ukraine a tuk ah cun, thisen tamtuk a chuak lai, a fak tuk lai i, tih nung tuk mi kan tawn lai. Russia nih a thei ding mi cu Ukraine hi Chechnya thar a si kho men, Russia tilawng Naval Drill ngei ding in Ireland’s southwest coast,\npawng mel 150 ah an chia cang. Putin’s spokesman Dmitry Peskov nih a chim ning ahcun, NATO nih Russia\nramri pawng hrawngah ralkap pawl an chia mi hna cu Russia nih a zoh sawhsawh kho lo tiin a chim.\nIreland Foreign Minister Simon Coveney nih a chim ning ahcun ,an ram pawngah Russia raltuk tilawng pawl hna cu thatein kan welcome hna tiin Russia sin ah a chim. Russia nih Ukraine a tuk/invasion ahcun UK economy pawl nih fakpi in an tuar lai i, minister pawl an lungreithei ngai cang.\nA hlei in Gas le petrol man ceilak in a kai lai, Western pawl nih Russia an sanctions/hrem ahcun Europe\ngas 35% hrawng hi Russia supply mi a si, Russia gas pipeline hi Belarus -Poland – Germany ram chungah a kalpi a tam ngai. Nord Stream 1 hi Germany ram in Ukraine ah a lut mi a si. Britain nih ramdang in Gas lak a tim zong ah Russia nih Europe lei ah Gas pawl a kut tangah achia ahcun UK caah cun cawlhcagn a har tuk lai. Cred-Edmund


Chin miphun caah Philh awk a ttha lomi cakuat. – Hakha Cherry\nChin miphun caah Philh awk a ttha lomi cakuat. Ralhrang ttih in kan miphun Mizoram lei kan zam lio ah, India rampi cozah nih Mizoram cu “ralzam cohlan lo ding in” nawl a hun pek. Cu lio ah, Mizoram CM Zoramthanga nih India rampi prime minister cu a tanglei bantuk hin ca a kuat:\n“Mizoram ramri ah a ummi Chin miphun hna cu kanmah Mizo he laihri tlai, unau kan si. Mizoram independence kan hmuh hlan pi in aa pehtlai i aa bawmchan pengmi zong kan si caah, atu kan keehram i harnak an ton lio caan ahhin kan nih Mizoram nihcun hnu kan chit kho hna lai lo”.\nA bia bantuk in nihin ah Chin miphun a kan hupphengtu le dawrnak hmunhma a kan petu cu, anmah Mizoram hi an si. Kan fanu le fapa hna sianginn kainak an ngeih ti lo caah, 2021 kum dongh lei ah Mizoram education minister nih “Chin ralzam fale vialte Mizoram sianginn kip nih sianginn kainak nawl pek dih ding” tiah nawl a cuah tthan.\nAtu ahcun Mizoram sianginn kai ding ah a rak lutmi kan fanau hi nikhat ah minung 300 in 500 karlak peng an si, ti a si.Harnak caan ah dawtu hna bia philh awk a ttha lo…Crd-Hram Bik Lian


Rualpiza Țangkhawm Group nih Paletwa ralzam caah tangka an pek mi cu a tam tak tak\nThiltha tuah hi chin mi kan sining le khrihfa kan sinnak langterhtu thabik a si caah, chin mi le khrifah ziaza hi kan philh awk hrim a si lo. Atu bantuk in kan unau pawl ralzam ruangah ei awk ngei loin an um lio ah mah bantuk in bawmhnak a pek khawh mi hna hi thangthat lo in um khawh a si lo.\nRualpiza Țangkhawm Group nih Paletwa ralzam pawl caah 873,800 an hlut. Arakan Army leKawl ralkap pawl i doh ruangah kan unau miphun khat a si mi harnak fakpi in an tawn lio a si, mah bantuk tangka an bawmh khonak ruang bik cu Pathian an ttih caah le Pathian caah zumawktlak an sinak kha thil tuahin langter an duh caah Pathian sungparnak cang ko seh.\nA cheu nih nikhat ah tlawmpal in an chek hna caah an hmuh mi atlawm asi tin an chim . Asi lo Doctor le siizung riantuan zong nih ban ttih tukmi zawtnak asi .Ram kip Doctor le siizung riantuan nunnak aliam .Cucaah asi khawh chung in an i zuam lio asi ve.Mi zaw le Doctor cu i then awk athat lo tikah kham khawh le theih khawh an duh bikmi asi . Zawtnak an hmuh mi hna cu Isolation ah an chiah i Nasopharyngeal Swab Oropharyngeal Swab an lak i an chek hna …cu hnu ah an hngah i negative simi cu mizaw tluk te khan siibawi zong an lung alawm ve.\nBe the first to comment on "Rualpiza Țangkhawm Group nih Paletwa ralzam caah tangka an pek mi cu a tam tak tak"


KAWLRALKAP NIH RAMDANG MINUNG AN PHOMH CANG – The Chinlung Post\nKAWLRALKAP NIH RAMDANG MINUNG AN PHOMH CANG\nMarch 12, 2021 admin Kawlram 0\nKawlralkap le Palek nih Poland rammi zong an tthuat cang. Kawlralkap le Palek ziazia cu fihnung taktak asi cang. An tuahsernak a zualhma chin lengmang cang. Thawnglatu cung tiangah lungdiriam taktak in thil an tuah ko cang. Meithal in tthenkhat an kah hna, tthenkhat an tleih hna lawng siloin faktuk in an velh rih cang hna. Hi konghe pehtlaiin thanhnak an tuah cang.\nTaungkyi khuapi ah ramdang thawnglatu pakhat cu kawlralkap nih diriam taktak in an velh hnu ah an tleih. Tutan ah ramdang thawnglatu kawlralkap nih an velh hnu ah an tleihmi hi Poland rammi Robert Biciaga a si. Amah hi mipi le kawlralkap cawlcangh lio hman a thlami asi. Mipi pawl cungah kawlralkap nih cawlcanghnak an tuahnak pawl cu hman a thlak hna, culio ah an velh i an tleih hnu ah case an tuahpiak rih.\nHi konghe pehtlaiin Kawlralkap hna nih a liamcia deuhte ah khan Japan thawnglatu minung pakhat zong an rak tleih cang. Asinain ngeihthiam halnak a tuah hnu ah an thlah tthan tiah theih asi. Tutan ah kawlralkap nih an tleihmi ramdang thawnglatu Robert Biciaga hi an thlah le thlah lo theih asi rih lo. Hi tleihnak kongah Poland lei nih an chimmi a um rih lo tiah News Journal nih alanghter.\nHringtu apa a celh bak lo:Minung fa celh ding asi hrimhrim lo. Ka fapa ruak rak ka pe ulaw vuinak caan rak ka tuahter hram uh tiah mithli tla in nawlnak a tuah hna. Kawlralkap ralhrang hna nih lamzawhnak a tuahtu hna cu meithal in an kah thluahmah hna. Cu chungah nizan ah lamzawhnak tuahnak ah lutlai pakhat a simi Mg Lin Htet cu nizan ah khan Mandalay ah an kah thah i, a ruak zong ralkap lila nih an lak.\nHi konghe pehtlaiin chungkhar lei nih an chimmi cu Mg Lin Htet ruak hi Mandalay ralkap sakhan kip ah siseh, culawng siloin sizung kip ah dottletnak an tuah hna. Asinain zeihmanh kan thei lo ee, kan sin ah a um lo tiah chungkhar hna cu lehnak an tuah hna. Nizan ah an thahmi a si ko nain tuchun tiangah a ruak umnak or a sining zeihmanh theih asi rih lo.\nHi kongah Mg Lin Htet hringtu apa Pu Zaw Lin nih a chimmi cu ka fapa ruangah ka ngeihchia lo. zungzal in ka fapa thihnak kong hi cu ka tuak peng ko. Sihmanhsehlaw halnak tuah ka duhmi pakhat te lawng ka ngei. Cucu ka fapa ruak hi rak pe ulaw amuisam hmuh hnu ah vuinak nawl hi rak ka pe hram uh tiah hringtu apa nih lungfak ngeihchia in a chim.\nKa fapa cu lamzawhnak ah i teltuk hlah tiah ka chimh lengmang ko. Asinain amah nih a timi cu kei cu hnawm chartu men ah kai tel tiah a chim. Sihmanhsehlaw a thihnak kong kan vun theih tik ahcun lamzawhnak ah hruaitu lutlai a rak si diam. A nu le a pa hnangamnak dingah a rak chimmi arak si diam. Ralkap lei nih cun atluk caah a nunnak aliam tiah thanhnak an tuah. Cu thil cu a si kho lo hrimhrim, an kah hnu ah an velh i a nunnak aliamnak hi asi tiah a chimchih.\nTutan ah a nunnak aliammi Mg Lin Htet hi tuni March Ni 12 zanlei suimilam panga tiangah a ruak hi chungkhar hna sin ah a phan rih lo tiah thawngzamhnak nih alanghter. Culawng siloin Mg Lin Htet ruak kong he pehtlaiin Kawlralkap le palek hna zong biahalnak an tuah hna tikah kan thei lo tiah lehnak an tuah hna tiah an langhter chih.\nMyanmar Idol Winner Esther Dawt Chin Sung Nih Hakha Ah Bawmhnak Apek.\nTHINPHANG SI CANG, KAWLRAM UM, A MIPI VIALTE A AUH DIH CANG HNA


Na Paw Chung Nausemte a Cawlcang Maw? Zei Ruang ah Dah a Cawlcangh?\nHomeLIFESTYLENa Paw Chung Nausemte a Cawlcang Maw? Zei Ruang ah Dah a Cawlcangh?\nSeptember 3, 2019 CNJ LIFESTYLE\nNu kip nih naute an hun pawi i an paw chung i nausemte cawlcangh hram a hun thawk tik ah thanuamnak le lunghmuihnak in an khat tawn.\nA tlangpi in pum chung i nausemte hi zarh 16 le zarh 25 karlak hrawng ah cawlcangh hram an thawk tawn.\nAsinain, nauter a pawimi hna tu cu nausemte zarh 25 hrawnghrang a si ah a cawlcang tawn.\nA pahnihnak naute asiloah mah hlan ah nau a ngei cangmi han tu cu pum chung i an naute zarh 13 hrawnghrang a si hin cawlcangh hram an thawk tawn ve.\nPum chung i nausemte a no tuk rih lio ah cun a cawlcanghmi theih a si lo nain zarh 21 hrawng a si ah cun a hun cawlcanghmi fiang ngai in theih khawh a si cang. Araung cu nausemte a kutke pawl than hram an thok cang caah a si.\nHringtu nu pumchung i nausem a cawlcangh bik caan hi zaan sml. 9:00 le zinglei sml. 1:00 hrawng ah hin a si.\nAruang cu hi caan hi nau a pawitu hringtu nu thisen chung i a thlummi dat pawl an hun i thlennawn caan a si caah a si. Cucu tihnung thil a si lo i siningkel a cang tawnmi a si. Cucaah, hringtu nu hna zong nih thinphang in um ding a si lo.\nCun nausemte a hun upat deuh tik ah lenglei in nu paw rak tonghthammi le awaan hna kha a theih khawh ve cang tik ah a cawlcang khun tawn ve.\nNausem kut le kee pawl tha tein an hun than caan, naupawinak zarh 28 hrawng a si ah hin nikhat ah nausemte voi zeizah dah a cawlcangh ti hi nu hna nih relpiak khawh ah a tha tiah sibawite nih ruahnak an pek.\nAruang cu hi caan ah hin cun pumchung i nausemte hi suimilam pahnih chung ah voi 10 tal a cawlcangh awk a si tiah sibawite nih an chim.\nSuimilam pahnih chung na naute voi 10 tal aa cawlcangh lo a si ahcun sii-inn ah i piah ding in forhfialnak an tuah.\nAsinain, nu hna nih thinphan tuk ding a si lo. Nau aa hlawh caan le na ih caan aa tong kho. Cun, pumchung i nausemte dai tein aa hngilh caan le na hlauh caan zong aa tong khomi a si thotho.\nCatialtu – Dr. Thin Yadanar\nEditor – Dr. Thurein Hlaing Win\nNote: A cunglei capar hi Myanmar ram ah Official in tuahmi Hello Doctor timi Page ta kan lakmi a si. A thiammi sibawite nih an tialmi capar a si.\nWorld Cup Ke-Hneksak Puai Myanmar Le Mongolia an i Cil Lai


ZRA Dohpi Ding In NUG Le Dr.Sa Sa sin Cakuat ZRA hi NUG Nih A Kan Dohpi Awk Asi – Thechinlandtoday\nZRA Dohpi Ding In NUG Le Dr.Sa Sa sin Cakuat ZRA hi NUG Nih A Kan Dohpi Awk Asi\nadmin December 26, 2021 Leave a Comment on ZRA Dohpi Ding In NUG Le Dr.Sa Sa sin Cakuat ZRA hi NUG Nih A Kan Dohpi Awk Asi\nDDay ah NUG VP Duhlasivua bia: Ralhrang Rallokap le a minung vialte cu, a kikam i a um mi tiangin, thian hirhiar in, hmunphiah in phiah dih ding, a hram bakin phoih dih ding, ti asi. Dalaan, Rallokap party, Rallokap tender tama, Crony le Rallokap hawikawm vialte thahnak nawl cu NUG nih DDay ah, nawl pek asi cang. Kawlrawn ahcun Dalaan, Dalaan asi men lai timi poah poah, USDP, Rallokap Tender Tama, Rallokap he sipuazi tuah ti mi tbk an thah mi hna an tam tuk cang. Chinram ah cun aum lo ti awk tluk asi. Aum mi hnihkhat te zong buaipi cuahmah asi, Pengtlang le Krifabu tiang in, Dalaan caah CNA / CDF kan singkhaw cuahmah hna lio asi. MAH le Rallokap dohin cihmih loin, Dalaan kong phisin ah nuaihnuk ding in thil a kal cang. Dalaan kong ah i chuah sual khawh asi tihi ka pom ve. Nain fb le social media tiangin i phozarh le singkhaw hi cu a hlei rian asi. Kap hnih upa hna ton biaruah in khuakhan Lairelnak tu in daihter i timh deuh hna usihlaw a tha bik ko hnga? Dalaan nakin tih a nung deuh tuk mi, CNA le Chinmi cihmih tu ding ZRA an si hi philh lo awk asi lai.\nDalaan kong ah i tluk in nuai ka hnuk cu si kaw, MAH le Rallokap lei a tanh mi ZRA kong hi biatak tein tuak cio a herh cang. ZRA kha CNA / CDF nih an dohmi asilo. MAH an doh tu asi ti kha, Chinmi tampi nih (Abikin Tedim le Zo nih) kan hmuh khawh lomi hi; a poibik mi cu asi. Miphun dang theihnak ah “Chin le Chin an i doh” tiah “Shan le Shan i doh” bantuk phun in thil a kallo nak hnga, NUG pumpak hrim hrim nih, ZRA hi, nan kan doh pi a herh cang. Cu lawng ah PDF dang le EAOs nih, “ZRA hi Ralhrang asi kha an theih ve lai”. Vawleipi nih ZRA cu Ralhrang bak asi i MAH minung an si, MAH Thura pek tu an si, Ralhrang Khin Nyunt fanu thit tu an si, tiah an theih khawh nak hnga, NUG nih ZRA cu an kan doh pi hrim hrim a herh. Kawlrawn lei in PDF 100 – 500 tal cu ZRA doh pi ding ah NUG nih hung thlah ding asi. Hriamnam tling in bawmh rih hna seh. Chinram he a nai bik nak ah a um mi, Kalay, Palay, Yinmabin, Kani, Chaung U, Gangaw, Thilin, Kyaukthu, tbk in PDFs cu NUG nih ZRA dohpi ding in hung thlah seh. Mindat, Kanpelet, Paletwa le Matupi in CDFs hna cu ZRA dohpi ding in NUG nih nawl hna seh. Hi hi asi khawh lo nan ti ahcun; CNA / CDF nih ZRA dohding in hnatlakpi nak ca / thanhca chuah seh. Dr. Sa Sa le Kyaw Moe Tun nih ZRA ralhrang asinak hi UN le Vawleipi ah phuang ve hna seh. NUG cohlantu ram vialte sin ah ZRA ralhrang asinak ca kuat uh.\nAruang cu: NUG he aakop hmasat mi le aakop chun te EAO cu CNF / CNA lawng lawng asi. CNA nih NUG member asi ruang ah Camp Victoria hrawk kha MAH Planning nganbik asi. NUG cihmih awk ah Camp Victoria hloh timh cu asi. NUG hrawk ding ah an rat pah ah Thantlang Khualipi a ciamh hi asi. Thantlang cu CNA / CDF nih kan lak ni cu Kawlram chung ah NUG Zung onh khawh asi cang. NUG nih ralkap tei awk ah abiapi bik mi hmunhma cu Thantlang asi. Cucu MAH nih aa fiang tuk palia caah Thantlang nih tu derhhmun kan phak nak hi asi. U Nu Democracy Chan, Karen ral lio, Innsein te lawng kawl nih an uk lio; Kawlram khumzual tu cu; Chin Ralkap kan si caah, NUG nih ZRA nan kan dohpi cu nan covo rian, nan rian thiang le nan rian biapi bik asi ko. Karen Doh hi Col. Khen Za Hmung (Zomi pa) nih a duh lo. Col. Hrang Thio, Col. Kap Cung le Col. Van Kulh te hnathlak pi nak in Karen ral kan doh ti zong NUG nih philh hlah uh. Karen nungak he aa ngaizawn sual mi Chinpa cu mit thli he tian asi ko. Nan pipu that tu Chinpa cu na vat khawh lo ti asi. NUG nih hi hi philh fawn lo ding. Aungsan Thuriya Capt Thaicawn Dapeih hi Mithi ka pu asi ve caah, hi ca hi kan kuat ngam ve hna.\nRalhrang ZRA lawng kan doh mi asi. Tedim le Zo mi phun kan in doh bak hna lo timi zong NUG nih official in ca chuak uh tiah kan nawl ko hna. CDF – Hualngo, PDF Zoland le ZNDF nih ZRA an kan doh pi caah ZRA cu Ralhrang bak asiko ti hi elh awk a um lo. Moses Pau zong a lung fim ve cang seh. A tawpher thiang tein i hnawh khawh ve cang seh. Zawng bantukin a chiatha lawng mawih ti hlah seh. Politic ah mama lawng si loin Rawl tak tak ei khawh ve cang seh. Cu tluk in abiapi mi hmunhma ah CNA / CDF lawng nih kan derh onh i nunnak tampi kan pe cang nain a poi lo kan ti khawh rih. Nain ZRA dohnak ah NUG nih nan kan doh pi lo ahcun ruah awk thil tampi a um lai. Nan hnu an zulh te hna lai tihi philh lo ding.\nLaykaykaw Kah Doh Nak A Fah Tuk Ruang Ah PDF Pathum Nih An Nun An Pek →\n← India Cozah Nih ZRA Pawl Hriam Nam Lei A Bawm Hna Caah CNA CDF Le ZRA Kar Lak Kah Doh Nak A Zual Chin Kho


Jesuh nih Thla a kan Campiak | Radio Veritas Asia\nJesuh nih Thla a kan Campiak\n“Biatak kan chimh hna: Tuu luhnak kutka cu keimah hi ka si. Kei cu innka ka si. An lut an chuak lai i ram hno kha an hmu lai.” (Jn 10:7-8)\nJesuh nih kannih vialte hna cu tuu he a kan tahchunh. Tuukawm a um lawngah tuu hna caah himnak a um bantukin Jesuh Khrih kan sin a um lawngah himnak kan hmu ve. Tuu pawl an him khawh nak hnga ding caah tuukawm a that a hauh bangin Jesuh Khih cu kan himnak a si. A himmi tuukawm chung luh khawhnak hnga ding caah innka a hau. Vancung ramnuam kan phanh khawhnak hnga ding caah innka a si mi Jesuh Khrih lawngin luh khawh a si.\nTuukawm chungah tha tein kan luh khawh nak hnga ding caah zeibantuk lam dah kan zulh lai i khawzei innka in dah kan luh lai timi cu Jesuh Khrih nih fiang tein a kan cawnpiak cang. Cucu dawtnak innka a si. Jesuh Khrih nih a kan dawt ning cu aho pakhat hmanh thleidannak a um lomi dawtnak a si. Mikip nih zungzal nunnak kan cokhawhnak ding tiangin duhpiak mi le tinhpiakmi a hmunmi dawtnak a si.\nDin lonak, zaan en in i tinak (injustice), thleidannak, duhfah hakkauhnak timi hna nih hin Pathian fanu fapa (tuu) sinak in a kan lohtlauter tawn. Cubantuk hna cu mifir le damiah bantuk an si hna i Pathian fanu fapa hna kha thah ding le nawn dingin a ngiar zungzal tu an si. Mithiang Peter nih, “Fimhring tein um u, ralring tein um u! Nan ral Khuachia cu, seh awkkawl ah, chiandeih bangin a vak cuahmah ko,” tiah a ti (1Peter 5:8). Paul zong nih, “Na thin a hun ahcun na thinhunnak kha sualnak chung i an luhpitu siter hlah; cun na thin hunnak cu ni tlakter hlah. Khuachia cu caan tha pe hlah,” tiah a ti (Efesa 4:27).\nJesuh Khrih nih, “Kei cu nunnak kha an ngeih i duhdim tein an ngeih nak hnga caah ka ra,” (Jn 10:10) tiah a ti. Cun Satan kutchung in kan luatnak hnga ding ca zongah thla a kan campiak (Jn 17:15).


NLD Caah Thawngtha Tuk A Si Hawi Cang, Dr. Sa Sa Cu Chin State NLD Election Campaign Tuahtu Dingah A Tel Cang – Chuncha News\nNLD Caah Thawngtha Tuk A Si Hawi Cang, Dr. Sa Sa Cu Chin State NLD Election Campaign Tuahtu Dingah A Tel Cang\nKha 2020 Myanmar Rampi thimnak cu kan naih cuahmah cang i, Party tampi timhhlamhnak an ngei cio cang. NLD zong nih biatak tein an I tuah cang mi hmuh khawh an si. Atu lio mino lakah chinram caah thil lianngan a tuahtu le bochan tlak a si mi Dr. Sasa zong election campaign ah a tel ve mi min kan hmuh tikah lawmh a um hringhran.\nSalai Lairalthang mah catlang te hi le NLD nih zeidah an pek vet e kho men mi asio ti mi a tialmi hi…Dr.Sa Sa cu Chin State NLD election campaign tuahtu dingah a tel ve. NLD nih teinak ngah ahcun vuanci zong an pek khawhmi si ko.\nRelchap ding <<< Tuan deuh ah Dr.Sasa nih miphun caah fimcawnnak kong he aa pehtlaiin bia a rak chimmi a um. Dr.Sasa nih hin zeitlukin dah miphun cungah zawn a ruah hna timi hi hmurka in chim khawh a si hrim lo. Hibantukin miphun cungah dawtnak le zawnruahnak a ngeimi hi kan Chinpa ah cun an um ka zum lem lo. Dr.Sasa nih a chim ningah cun, kanmah kawlram leiah tanghra an on bakin India ram Shillong ah tang 11-12 kaiter an si. Cu hnu ah anmah le an dirhmun sining zohin cunglei kaiter an si tiah a ti. Minung 100 renglo a kaitermi hna chung hin minung 10 hi sii doctor, Engeneers hi minung 5, le nursing hi minung 10 an si hna. Tukum ah China ramah minung 3 nih siibawi MBBS degree tha tein an lak than cang.\nAdang vialte hna cu faculties dang dang an si hna a ti. Dr.Sasa nih a peh chapmi cu, hibantukin harsa tak takin sponsor kan pekmi hna nih sianginn kainak ah mark tha tha an hmuhmi ka hmuh hna tikah kaalawmhnak tuk tawn. Hi hi Pathian thluahchuah lawngte a si. Keimah nih ka tuah khawhmi a um lo, Bawipa thawng lawng lawng a si e a ti. Hi hna vialte nih hin an dih cio tikah khua le ram caah an dihlakin riantuan an i awt hna lai tiah a ti. Cheukhat a dih cangmi hna cu Lailenpi tanghra sianginn ah rian an tuan.\nDr.Sasa nih hin zeitlukin dah a miphun caah rian a tuan timi hi kan theihlomi thil tampi a um rih lai. Zeitlukin dah a miphun hna cungah dawtnak a ngeih timi zong hi hmurka men cun chim khawh a si lai lo. Dr.Sasa thawngin Mara unau hna cu tamtuk a chuahter cang hna. Tanghra tanglei ca zongah ruahchannak tamtuk a um rih. World Bank bomhnak in sifak sianginn kainak a ngeilomi hna minung tampi cu stiphen pek an si rih lai. Hi hi cu Hakha, Thantlang ca zongah ruahchannak a um. Fim cawnnak hi biatak tein aa hmaithlakmi a si. Chin miphun nih fimnak kan kawl ahcun hmailei ah Pathian nih kan Chinram hi thluachuah apek lai I, mi phundang nih an kan panh te lai, mi phundang nih thluachuah an hmuhnak ramah a cang te lai ti hi a saduhthah le achunmang a si.\nDr Sasa Nih NLD Endorsed A Tuah Hna Timi Lawng Siloin, Campaign Forced Ah Aa Tel Lai Timi Thawngpang Cu CNLD Caahcun Thawng Chia Ngai Asi: By Zasang Cinzah


PU SANG THA LIAN APA PU BUAL TUM BIACAH – The Chinlung Post\nHakha ah hri awk nak in a thi mi pu Sang Tha Lian a pa Pu Bual Tum bia cah, 15 December 2020 zing lei suimilam 7:30 hrawng ah hri awk nak in a thi mi pu Sang Tha Lian i a pa pu Bual Tum nih ka fa pa hi a dam lo i Sii inn ah an chiah mi a si. Tu ban tuk in thil kan ton mi kongah hin hmun dang ka dang cio in nan kan chonh i thazang nan kan pek mi cungah kan i lawm tuk.\nKan ton mi thil cungah Pathian tu nih kan veng sehlaw a ka kip in lungre a kan thei pi mi nan za ten thla cam tu in kan bawm rih ko ulaw tiah pu Bual Tum nih CBN ah a chim. Thil sining konghe pehtlaiin Hakha ah Hmawngtlang khuami hri awhnak in a thi mi Update. December 15, zinglei suimilaam 7:00 hrawng ah Hmawngtlang khuami Pu Sang Tha Lian cu Hakha sii-inn pawng ah hri awhnak in a thi, tiah kan theih.\nAmah hi nupi le fa zong a ngei mi a si. Hakha Dawrhlun Kuattit ah khua a sa mi an si. Anih hi zu a ding pah mi a si an ti. Sii-inn ah an chiah i thlalangawng zong a thongh i a kuai. Tuanvo ngeitu nih an va zulhdawi tik ah atu bantuk in hri in aa awh hi a si. Amah hi kum 32 a si,” tiah Health Concern Volunteer Group (HCVG) in tuanvo ngeitu Pu Cham Hrem nih The Hakha Times ah a chim. Amah hi Hakha ah khuasa an si bantuk in a nulepa zong an rak phan cang. Nihin December 15 ah hin a ruak an vuicolh ko lai, ti zong Pu Chan Hrem nih a chim fawn. Credit The Hakha Times @ CBN\nUS Lei Kong. Ka Hna A Ngam Kho Tuk. Ka hawi le dihlak , nan sin ah biatawite chim ka duh , USA thimnak cu a ropui taktak si kaw, a tu cu ai awtka te long a si rih. Media tampi le tuchun state College vote zong cu a tu bantuk an tuah lai ti cu theihcia a si ko.Chim ka duhmi cu Trump dirkamhtu le Trump thape tu dihlak, an lung a dong naisai lo ti chim ka duh. Amah Trump hrimhrim nih a ngol lailonak le teinak a cohlan lonak vuitampi a chim cang.\nA tu cu a hram kan thawkka long a si rih a ti. Joe Biden teinak an pek ti zong cu khatlei kap ah cun anmah pekmi a si caah a dik ve ko.Nain zeidah next a ra lai tikha hngak ko rih usih. Trump hi midang bantuk president a si lo ti cu theihcia hngalh cia hmuh cia a si ko. Ka tuah lai a timi a tlolhmi a um lo.Caan sinah kan kal caan nih teinak cu a vun ratpi lio, cucu kan hmuh caan a phan te lai. Nan lung dong hlahseh, nan tha chia hlahseh. Kan tei hrimhrim hna lai an ti ko cang.\nKan tei hrimhrim hna lai. Kei cu ka thinlung tha a dam kho tuk. Kai nuam tuk a caan a phan rihlo caah ka ti ko hi. Ram kalnak kong hna thanuam taktak in ka ruat ko.Isaac nih ka pa raithawinak tuu kan keng tunglo e a ti. A pa Abraham nih ka fa Bawipa nih a khante ko lai a ti. Joseph Thawng Z Ting\nTrump Cu A Lungkhong Kho Tak, Sunghnak A La Duh lo